La Natura a la Baixa Tordera: 2009-01-18\nAquest divendres, tot i la mala mar, l’Enric Badosa va veure una calàbria grossa (Gavia immer) a l’alçada de l’emissari submarí de la decantadora de Pineda, davant el cementiri a uns 200m.\n4 mascarells (Morus bassanus), 3 adults i 1 de segon any\nbastants gavines capnegres (Larus melanocephalus), vulgars (Larus ridibundus) i gavians argentats (Larus michahellis)\n1 xatrac becllarg (Sterna sandvincensis)\na 17:28 2 comentaris:\nUn bon any de durbecs (Coccothraustes coccothraustes). 23/1/09. David Caballé\nEn David Caballé comenta que aquest divendres ha vist 38 durbecs (Coccothraustes coccothraustes) al Pla de la Verneda (Sant Celoni), la segona màxima de la temporada, i que està resultant un any molt bo per aquesta espècie.\nPer contra, els lluers (Carduelis spinus) i els passerells comuns (Carduelis cannabina) no són tan abundants com altres anys.\nFOTODENÚNCIA 23/1/08... No és cosa de nens. Les Llobateres. David Caballé\nFotografies d’en David Caballé a Les Llobateres d’aquest divendres, i comenta que no són precisament nens els que llencen pedres a les anàtides que es refugien del vent a la bassa, cap d’ells baixa dels 40.\nEtiquetes de comentaris: denúncia, espais-Les Llobateres (Sant Celoni)\nEl Maresme en xifres. Blog Cinc Sènies 23/1/09\nBlog Cinc Sènies 23/1/09\nFragment del text (visiteu l’enllaç per llegir-ho tot)...\nEtiquetes de comentaris: agricultura, muntanya, urbanisme\nPresentació del fullet informatiu “L'espai natural de les Llobateres”. 23/1/09. Sant Celoni\nL'espai natural de les Llobateres\nProjecció de fotos i presentació del fulletó informatiu\nAvui divendres 23 de gener de 2009, a les 8 h del vespre a la Rectoria Vella\n(Fotografies de Jordi Novell i EGAM.)\nPodeu veure el fullet aquí...\nText i imatge de...\nL'Ajuntament impulsa l'espai natural de les Llobateres amb un fulletó i fotografies\nL’Actualitat del Baix Montseny 23/1/09\nAvui, divendres, a les 8 del vespre, l'Ajuntament de Sant Celoni presenta a la Rectoria Vella el nou fulletó informatiu que porta per títol 'Les Llobateres. Un aiguamoll a la conca mitjana del riu Tordera' i que té com a finalitat donar a conèixer millor l'espai i les actuacions que s'hi han realitzat per recuperar-lo. Durant la presentació, es projectaran fotografies de les Llobateres de Jordi Novell i l'Enginyeria Estudis i Gestió Ambientals, S.L (EGAM).\nEl fulletó, orientat a la difusió turística de l'espai, recull aspectes com la seva situació i la manera d'accedir-hi, la funcionalitat i els avantatges que ha suposat la recuperació d'aquest espai, el procés de formació de l'estany, el paisatge i la fauna que s'hi pot contemplar i una breu narració de la llegenda, que situa a un gorg de les Llobateres ja desaparegut, el lloc on van trobar el cadàver de Ramon Berenguer II, el Cap d'Estopes, guiats per l'astor del comte.\nLa recuperació de les Llobateres, que es va inaugurar al públic el maig del 2007 tot i que els treballs d'adequació hidràulica no han acabat fins a finals del 2008, s'ha concretat en diverses millores que es recullen al fulletó. Entre aquestes destaca la recuperació de la nova llacuna d'infiltració i recàrrega de l'aqüífer, la potenciació de la diversitat vegetal, faunística i paisatgística del curs mitjà de la Tordera, la millora de la funció de corredor biològic del riu creant un punt d'atracció i expansió de les diver-ses espècies, l'ús de la zona com a espai dedicat a la recerca, la conservació de la biodiversitat, l'ús social i l'educació ambiental i, finalment, l'ampliació de les zo-nes humides en el curs mitjà de la Tordera.\nEl fulletó també explica que el paratge de les Llobateres ha estat el resultat de l'explotació i restauració d'una gravera de Sant Celoni, que va permetre aflorar una làmina d'aigua que es va decidir deixar a la vista creant una zona d'aiguamoll. Amb la modificació de la morfologia d'aquest terreny, que va passar a titularitat pública, s'han creat tres illes dins l'estan, s'han construït platges submergides i talussos perimetrals amb pendents suaus i revegetats. Act-ualment l'espai compta amb una vegetació de salzes, gatells, freixes, oms, verns, bogar i canyissar i amb una fauna de diversos ocells aquàtics com l'ànec de collverd, el bernat pescaire, la fotja, la polla d'aigua o el blauet, entre d'altres.\nDiversos investigadors de la fauna de la Tordera tenen les Llobateres com un punt important d'observació. A través del blog http://naturatordera.blogspot.com, Javier Romera dóna difusió a les espècies que aquests van reconeixent a la zona després de cada observació, a més de recollir 'fotodenúncies' del mal ús que en alguns casos es fa d'aquest espai. A tall d'exemple, es publiquen diverses imatges de principis d'aquest mes on es poden observar unes motos de cross que circulen per l'interior de les Llobateres, per l'accés tallat entre el riu i la bassa.\nEtiquetes de comentaris: espais-Les Llobateres (Sant Celoni)\nVídeo de gat mesquer (Genetta genetta) a Santa Susanna 17/1/09. Jose Moreno\nImatges nocturnes captades per en Jose Moreno d’un gat mesquer (Genetta genetta) a Santa Susanna.\nEtiquetes de comentaris: espais-Santa Susanna, mamífers, muntanya\nFotografies nocturnes d’un senglar (Sus scrofa) a Sant Genís de Palafolls 22/1/09. Jose Moreno\nFotografies nocturnes d’en José Moreno d’un solitari senglar (Sus scrofa) a Sant Genís de Palafolls.\nAgró blanc (Casmerodius albus) a Les Llobateres (Sant Celoni) 21/1/09. David Caballé\nAhir dimecres en David Caballé va veure un agró blanc (Casmerodius albus) a Les Llobateres (Sant Celoni). A les fotografies d’en David, junt a un bernat pescaire (Ardea cinerea). Es confirmen les cites hivernants anuals de l’espècie a la zona.\nRiu Tordera al Pla de la Verneda (Sant Celoni) 21/1/09. David Caballé.\nAhir dimecres en David Caballé va veure al Pla de la Verneda (Sant Celoni)...\n2 picots garser petit (Dendrocopos minor) mascles empaitant-se\nalguna garsa (Pica pica)\n>5 tords comuns (Turdus philomelos)\nalguna merla (Turdus merula)\n3 tord ala-roig (Turdus iliacus)\nalgun gafarró (Serinus serinus)\nalguna cadernera (Carduelis carduelis)\nalgun verdum (Carduelus chloris)\nalgun mosquiter comú (Phylloscopus collybita)\n2 mallerenga emplomallada (Parus cristatus)\n3 raspinells comuns (Certhia brachydactyla)\n>2 cuereta torrenteres (Motacilla cinerea)\nBecs de corall senegalesos (Estrilda astrild) a Breda 21/1/09. David Caballé\nAhir dimecres en David Caballé va poder veure uns 25 becs de corall senegalesos (Estrilda astrild) al plantàrium de Breda, proper a la riera de Repiaix.\nEtiquetes de comentaris: espais-Breda, exòtics, ornitologia\nAeròdrom de Sant Feliu de Buixalleu 21/1/09. David Caballé\nFotografies d’en David Caballé de l’aeròdrom...\nFotografies d’en David Caballé del tram adjacent de la Riera d’Arbúcies i camps propers...\nAhir dimecres a l’aeròdrom de Sant Feliu de Buixalleu, en David Caballé va veure...\n7 grives (Turdus viscivorus)\nalgun tord comú (Turdus philomelos)\nalgun tord ala-roig (Turdus iliacus) escoltat\nalgun durbec (Coccothraustes coccothraustes) escoltat\nalguna cuereta blanca (Motacilla alba)\nSobre el passeig fluvial de Tordera...\nEL PASSEIG FLUVIAL A LA TORDERA SUBVENCIONAT PER EL GOVERN DE L’ESTAT TINDRÀ 4 QUILÒMETRES DE RECORREGUT. EL REGIDOR DE MEDI AMBIENT, CARLES AULET ÉS AVUI EL CONVIDAT A L’ENTREVISTA AMB ELS POLÍTICS DE CADA DIMECRES.\nRàdio Tordera 21/1/09\nEl regidor de medi ambient, pagesia, obres i serveis, Carles Aulet és avui el convidat a l’entrevista amb els polítics de cada dimecres. El govern de l’Estat ha confirmat recentment la construcció d’un passeig fluvial a la Tordera després que l’Ajuntament l’hagi presentat com un dels projectes candidats a ser finançat pel Fons Estatal d’Inversió Local (FEIL).\nEl regidor de medi ambient, Carles Aulet ens explica en que consistirà aquest projecte.\nEl govern de l’Estat va anunciar al mes de desembre que la xifra en inversions per al municipi de Tordera seria de prop de 2,5 milions d’euros. En l’entrevista dels serveis informatius de Ràdio Tordera, Carles Aulet també parla sobre la recollida selectiva, així com les mesures de govern municipal, per fer front a la crisis econòmica. L’entrevista amb el regidor de medi ambient, pagesia, obres i serveis, Carles Aulet la podreu escoltar íntegrament després de l’ informatiu de les 10 i 7 tarda o diumenge després de l’informatiu de la 1 del migdia.\nAlgunes notícies més per llegir 19-21/1/09...\nMaresme. El pla d'aeroports preveu l'aeròdrom de Palafolls i un heliport a Mataró\nEl Punt 21.01.2009 TERESA MÁRQUEZ\nLa viabilitat de les dues infraestructures es resoldrà durant la vigència del pla, fins al 2015\nEl nou pla d'aeroports, aeròdroms i heliports aprovat ahir pel govern recull la incorporació a la xarxa d'infraestructures aeronàutiques de l'aeròdrom de Palafolls i un heliport a Mataró. Les dues instal·lacions, la viabilitat de les quals s'ha de resoldre en el decurs de la vigència del pla, que s'acaba el 2015, han estat incorporades al document a partir de les propostes fetes des del mateix territori. Tot i que l'emplaçament definitiu d'aquests serveis encara s'ha de confirmar, des de la Generalitat es treballa per aprofitar les infraestructures existents. En el cas de Mataró, el pla d'ampliació del port ja incorpora habilitar un heliport\nL'aeròdrom de Palafolls és una instal·lació privada que fa anys que funciona i que està situada al costat de la carretera entre el municipi i Tordera, i s'hi desenvolupa activitat aèria des de principi dels anys noranta. Malgrat que encara no hi ha una confirmació absoluta que la Generalitat, a partir del nou pla, aprofitarà aquestes instal·lacions, el més probable és que en vulgui fer ús si s'aprova la viabilitat de la infraestructura. El pla d'aeroports preveu 7 aeròdroms nous, i el de Palafolls s'inclou amb altres que encara han de ser analitzats i que són al Priorat, Vallmoll, el Castell de Santa Maria, Tàrrega i Mollerussa.\nPel que fa a l'heliport previst a Mataró, des del Departament de Política Territorial i Obres Públiques mantenen que l'emplaçament definitiu encara s'ha de resoldre, tot i que ja hi ha una proposta ferma perquè se situï al port, inclosa en el pla d'ampliació d'aquest equipament. A tot Catalunya hi ha actualment una flota d'una vuitantena d'helicòpters distribuïts en 18 operadors, incloent-hi els institucionals, i 82 infraestructures heliportuàries. Tot i això, es preveu que l'any 2012 més d'un centenar d'helicòpters tindran la base d'operacions a Catalunya. El 70% realitzaran activitats d'interès social –incendis, trasllats hospitalaris– i el 30%, es dedicaran al turisme i la indústria. La infraestructura aèria prevista a la capital del Maresme encara no té adjudicada una definició concreta, però es preveu que s'incorpori a la xarxa bàsica integrada per heliports d'ús públic.\nEl nou pla aprovat ahir preveu la construcció d'onze aeroports i aeròdroms a Catalunya.\nEl govern també ha aprovat el projecte de llei d'aeroports i heliports, que crea l'ens públic Aeroports de Catalunya com a eina de gestió del govern per exercir les competències en matèria aeroportuària.\nLa factura del temporal a les platges de Barcelona puja a 4,2 milions\nEl Punt 22.01.2009 I. V. O.M\nLa reparació de les destrosses que va provocar a les platges barcelonines el temporal que va sacsejar la costa catalana els dies 26 i 27 de desembre costarà un ull de la cara. Segons les primeres avaluacions, fetes públiques ahir per l'Ajuntament, la factura serà de 4.243.500 euros. La despesa més gran és a càrrec del Ministeri de Medi Ambient: 3.100.000 euros, destinats a reparar els espigons danyats i a reposar les tones de sorra que es va endur la llevantada. L'Ajuntament, per la seva banda, es gastarà 923.400 euros a reparar el paviment, les canalitzacions i alguns dels elements del mobiliari urbà fets malbé. Els 220.000 euros dels desperfectes a les passeres de fusta, les dutxes i altres equipaments els assumirà l'Àrea Metropolitana. A la costa de Girona, les estimacions inicials ja eleven la factura del temporal a més de 28 milions . A la costa se superen els 17 milions, si bé només l'Escala, Tossa, Blanes, Lloret, Colera, Portbou, Cadaqués i Platja d'Aro han xifrat part de les destrosses ocasionades.\nProp de 30 milions a la costa de Girona\nEl Punt 22.01.2009 ORIOL MAS\nA la costa de Girona, les estimacions inicials ja eleven la factura del temporal de Sant Esteve a més de 28 milions d'euros. Als pobles de costa se superen els 17 milions, si bé només l'Escala, Tossa, Blanes, Lloret, Colera, Portbou, Cadaqués i Platja d'Aro han xifrat part de les destrosses ocasionades per les onades, que es van emportar passejos marítims, dics de protecció de ports i platges senceres. La factura total serà multimilionària, i la Generalitat analitza totes les pèrdues per definir les ajudes i les línies d'actuació més urgents. En el cas dels municipis costaners, l'empresa pública Ports de la Generalitat avalua tots els danys, si bé ja s'han fet les feines més urgents. Pel que fa als passejos marítims, a hores d'ara la principal obsessió dels ajuntaments és que tot estigui arreglat per a la temporada turística, que comença per Setmana Santa. En el cas de l'Escala, un dels pobles més afectats pel temporal, el govern ja s'ha mostrat d'acord a aprofitar les destrosses per fer un passeig nou, tal com demana fa temps l'Ajuntament.\nEl Punt 19.01.2009 ORIOL MAS\nLa trobareu aquí...\nLista patrón de los anfibios y reptiles de España (actualizada a enero de 2009) (pdf)\nUna mica d’humor herpetològic...\nLa salamandra te taques grogues?\nLa dieta d’una granota a l’aeroport\nMoltes gràcies Alfons pels dibuixos\nLes Llobateres (Sant Celoni) 20/1/09. David Caballé\n3 oques egípcies (Alopochen aegyptiacus)\n1 blauet (Ardea cinerea)\nDurbecs (Coccothraustes coccothraustes) prop de Can Cadell (Sant Feliu de Buixalleu) 20/1/09. David Caballé\nAvui en David Caballé ha vist 3 durbecs (Coccothraustes coccothraustes) prop de Can Cadell (Sant Feliu de Buixalleu)\nTram final de la Riera d’Arbúcies (Hostalric) 20/1/09. David Caballé\nAvui al tram final de la Riera d’Arbúcies (Hostalric) en David Caballé ha vist...\nVall de la Riera de Sant Daniel (Tordera) 20/1/09. David Caballé\nAvui en David Caballé va vist al costat de la carretera del Vilar, al pla de Sant Daniel (Tordera)...\n1 aligot comú (Buteo buteo) fase clara\nEtiquetes de comentaris: espais-Vall de la Riera de Sant Daniel (Tordera), ornitologia\nÒliba (Tyto alba) atropellada a Sant Celoni 19/1/09. David Caballé\nLa matinada de dilluns en David Caballé va veure altra òliba (Tyto alba) atropellada, a la carretera C-32 al seu pas per Sant Celoni.\nEtiquetes de comentaris: espais-Sant Celoni, infrastructures, ornitologia\nImatges nocturnes de toixons (Meles meles) a Sant Pere de Riu (Tordera) 19/1/09. Jose Moreno\nImatges captedes per en Jose Moreno de toixons (Meles meles) prop de Sant Pere de Riu (Tordera)...\nGavina cendrosa (Larus canus) a la desembocadura del riu Tordera 19/1/09. David Caballé\nAhir 19/1/09 en David Caballé va veure una gavina cendrosa (Larus canus) de primer hivern a la desembocadura del riu Tordera, associada a un grup de gavines vulgars (Larus ridibundus), sedimentant-se momentàniament amb elles a l’interior de la llacuna.\n>300 gavines vulgars (Larus ridibundus)\n>10 baldrigues mediterrànies (Puffinus yelkouan)\nRoquerols (Ptyonoprogne rupestris) entre Calella i Santa Susanna\nDes de fa unes setmanes, hi ha constants observacions de roquerols (Ptyonoprogne rupestris) entre Calella, Pineda de Mar i Santa Susanna, però sempre de pocs individus (1-10).\nAhir en David Caballé va veure 1 sobre Can Ratés (Santa Susanna), també 2 aligots comuns (Buteo buteo) i 1 xoriguer comú (Falco tinnunculus).\nL’Enric Badosa comenta que els veu sovint entre Calella i Santa Susanna des de l’N-II.\nA Poble Nou de Pineda hi ha un petit grup (possiblement els mateixos de Calella) que sempre es deixen caure sobre l’Avinguda Mediterrani.\nLes imatges corresponen a un grup de 10 que cada vespre es deixen veure voltant l’edifici alt de Calella, junt a l’N-II...\nEtiquetes de comentaris: espais-Calella, espais-Pineda de Mar, espais-Santa Susanna, ornitologia\nFOTODENÚNCIA 19/1/09... Off-Road al Turó d’en Serra (Malgrat de Mar)\nImatge i text original del blog “Des del Castell”...\nBlog “Des del Castell” 19/1/09\nEtiquetes de comentaris: denúncia, muntanya, Off-Road\nTorlits (Burbinus oedicnemus) al Pla de Grau (Malgrat de Mar) 18/1/09\nAhir al matí durant el cens d’ocells hivernals del delta del Tordera i litoral del Maresme Nord (properament es publicaran els resultats totals) es van poder veure 4 torlits (Burbinus oedicnemus) a uns camps del Pla de Grau (Malgrat de Mar) propers al riu Tordera.\nImatges nocturnes de mamífers a Santa Susanna 1/19/09. Jose Moreno\nVídeos captats per en Jose Moreno ahir a la nit a una zona boscosa de Santa Susanna...\nFamília de porcs senglars (Sus scrofa)...\nFagina (Martes foina)...\nGat mesquer (Genetta genetta)...\nBIBLIOGRAFIA RECOMANADA… l’Aulet. La revista del Montnegre i del Corredor\nLa revista del Montnegre i del Corredor\nEditat per l’Associació de Propietaris del Montnegre i Corredor\n( http://www.montnegrecorredor.org/ )\nTrobareu el sumari dels números 1 (juny 2001)-9 (desembre 2008) aquí...\nLa Revista del Montnegre i el Corredor\nOPINIÓ... Sobre l’accés al medi natural. Revista l’Aulet n.8, desembre 2007\nEditorial - Aulet Número 8 Desembre 2007\nLa primera setmana d’octubre i la segona de novembre marquen el punt àlgid de visitants a la nostra muntanya, fet que ens convida a la reflexió sobre el turisme al Montnegre i al Corredor:\nQuin turisme volem? Quina oferta s’ha d’articular? Quines facilitats? Quins equipaments? Com es pot fer que l’increment de visitants reverteixi a favor de les finques i dels seus habitants?\nAquesta reflexió s’ha de bastir damunt dues premises: La primera és la de saber que els atractius del Montnegre i del Corredor són més per al “connaisseur” que per al gran públic. Ja ho hem dit altres vegades: aquests indrets no tenen l’espectacularitat d’altres muntanyes, el seu atractiu rau en la vegetació esponerosa, en els sots amagats, en els petits móns que la naturalesa ha creat ací i allà, en l’arquitectura popular, en la fauna… amb uns accessos manta vegada difícils per al no iniciat.\nLa segona és que no és desitjable un turisme massiu: ni la fragilitat d’aquests indrets ni la pròpia geografia ho admeten.\nQuin és, doncs, el públic idoni? D’una banda hi ha els visitants actuals: caçadors, boletaires, excursionistes, ciclistes… aquests col.lectius, en gran part procedents dels pobles de l’entorn del massís, disfruten de la muntanya amb un impacte mínim. Es tracta, doncs, de posar en marxa una oferta que consolidi aquesta presència tot internalitzant a favor de les finques els recursos que poden generar. També es tracta de limitar al màxim les activitats, com és ara el cas del motociclisme, que tenen un impacte negatiu i que la resta d’usuaris toleren a desgrat.\nD’altra banda hi ha un públic potencial, probablement més llunyà, format per persones que valoren la immersió en un entorn natural amb alicients com els que posseeix el Montnegre i el Corredor. Aquest públic ha de trobar llocs per a fer-hi estada que garanteixin la màxima proximitat amb l’entorn i que s’hi trobin perfectament integrats. Aquests llocs, ara per ara, són pràcticament inexistents.\nSón compatibles aquests dos tipus de públic? Pensem que sí, sempre que hi hagi una correcta canalització dels fluxos d’uns i altres.\nEtiquetes de comentaris: muntanya, opinió, turisme\n▼ 18 de gener - 25 de gener (28)\nUn bon any de durbecs (Coccothraustes coccothraust...\nFOTODENÚNCIA 23/1/08... No és cosa de nens. Les Ll...\nPresentació del fullet informatiu “L'espai natural...\nVídeo de gat mesquer (Genetta genetta) a Santa Sus...\nFotografies nocturnes d’un senglar (Sus scrofa) a ...\nRiu Tordera al Pla de la Verneda (Sant Celoni) 21/...\nBecs de corall senegalesos (Estrilda astrild) a Br...\nAeròdrom de Sant Feliu de Buixalleu 21/1/09. David...\nLista patrón de los anfibios y reptiles de España ...\nDurbecs (Coccothraustes coccothraustes) prop de Ca...\nTram final de la Riera d’Arbúcies (Hostalric) 20/1...\nVall de la Riera de Sant Daniel (Tordera) 20/1/09....\nÒliba (Tyto alba) atropellada a Sant Celoni 19/1/0...\nImatges nocturnes de toixons (Meles meles) a Sant ...\nGavina cendrosa (Larus canus) a la desembocadura d...\nRoquerols (Ptyonoprogne rupestris) entre Calella i...\nFOTODENÚNCIA 19/1/09... Off-Road al Turó d’en Serr...\nImatges nocturnes de mamífers a Santa Susanna 1/19...\nBIBLIOGRAFIA RECOMANADA… l’Aulet. La revista del M...\nOPINIÓ... Sobre l’accés al medi natural. Revista l...


S'instal·len les plaques de número de via a totes les andanes de les estacions de la xarxa de Metro | GenTMB\nS'instal·len les plaques de número de via a totes les andanes de les estacions de la xarxa de Metro\nEl disseny de les plaques s'ha realitzat després d'un estudi basat en normes de referència i en col·laboració amb altres operadors ferroviaris que han treballat en la mateixa matèria.\nRedacció - Seguretat Ferroviària / 27.11.19 - 08:02h\nUna de les funcions principals del departament de Seguretat Ferroviària és la millora contínua en la seguretat de la xarxa ferroviària de Metro de Barcelona i, amb aquest objectiu, el Departament de Seguretat ferroviària realitza múltiples estudis sobre els riscos de la línia i la manera d'evitar-los.\nA partir d'aquestes anàlisis de riscos i per tal d'aplicar correctament els procediments operacionals que permeten mantenir la seguretat de la línia, s'han identificat múltiples situacions en les quals és fonamental que el personal que treballa a la xarxa, ja sigui personal intern o personal extern d'FMB, sigui conscient de la seva ubicació en la infraestructura.\nLa manera d'evitar aquests riscos depèn d'una o diverses accions de persones, i a fi de minimitzar possibles errors, s'ha iniciat la instal·lació de plaques de número de via en les andanes de les estacions per disposar d'una referència visual ràpida que ajudi qualsevol persona, ja sigui personal intern o extern de Metro, a verificar la seva posició en una andana d'estació.\nAixí, es pretén facilitar l'aplicació dels procediments adequats i minimitzar possibles errors en els moments en els quals la ubicació en la infraestructura del personal sigui una informació amb afectació a la seguretat.\nAmb aquesta mesura es preveu una millora en la seguretat de la línia.\nNormativa / Organització treball / Seguretat\nEstació / Vies / Instal·lació


5 consells d'empoderament femení - Previsora General\nL’empoderament femení és un concepte que s’ha posat de moda en els darrers anys. S’ha fet servir tantíssim en diferents àmbits, sobretot en el món de l’empresa i la política, que s’ha desvirtuat una mica el seu significat i moltes persones ja l’associen amb el consumisme: és un terme que ven. En el Dia Internacional de la Dona, des de Previsora general parlem sobre l’empoderament femení i altres consells per ser més independents. Recorda que amb l’assegurança de salut tens accés a totes les especialitats mèdiques.\nQuè és l’empoderament femení?\nDiuen que l’empoderament de les dones és imprescindible per a construir una societat igualitària. Actualment, la distribució del poder és desigual i els homes encara gaudeixen de certs privilegis que no té el sexe contrari. L’empoderament permet que les dones assoleixin drets i espais que han tingut vetats per norma; és bàsicament enfrontar-se als cànons preestablerts.\nPer arribar a un estadi real d’empoderament és necessari que la dona faci prèviament una feina d’autoestima, gestió emocional i habilitats socials. Tanmateix, l’entorn afectarà la seva predisposició a treballar aquests aspectes i aconseguir empoderar-se. Un exemple és l’anomenada violència econòmica. Una dona que depèn econòmicament de la seva parella perquè no li permet accedir als recursos econòmics, perd quotes de llibertat i tindrà més difícil empoderar-se.\nConsells d’empoderament femení\nIndependència econòmica. És important poder tenir accés individual als diners que ens permetran subsistir sense dependre de ningú. Per a obtenir-ho és imprescindible tenir una feina remunerada.\nConstrueix una xarxa de contactes. Una de les qualitats més característiques de l’empoderament femení és el suport mutu. És rellevant establir una mena de networking amb altres dones en la mateixa situació per a compartir experiències, coneixements i consells.\nContinua tenint cura de l’autoestima, la gestió emocional i les habilitats socials. Són imprescindibles per arribar a un estadi d’empoderament, però s’han de mantenir per a no desviar-se.\nPlanteja’t metes i objectius. D’aquesta manera podràs fer tot el possible per a assolir allò que vols.\nCapacita’t. Continua formant-te i aprenent per a poder potenciar les teves habilitats, les noves competències sempre sumen.


LIFE+ és l’instrument de la Unió Europea destinat a finançar projectes mediambientals i de conservació de la natura.\nEn la primera fase (1992-1995) el programa LIFE es va iniciar amb un pressupost de 400 milions d'euros, repartits en les seves tres línies de finançament: LIFE Naturalesa, LIFE Medi Ambient i LIFE Tercers Països. El pressupost del programa va passar a ser de 450 milions d'euros en la segona fase (1996-1999), i en la tercera fase (2000-2004) fou de 640 milions d'euros. Finalment, la tercera fase es va estendre (2005-2006) amb un pressupost de 317 milions d'euros. LIFE+ és el nou instrument financer per al període 2007-2013 i disposa d’un pressupost total de 2.143 milions d’euros.\nLa base jurídica que regula el programa LIFE+ és el Reglament (CE) núm. 614/2007 del Parlament Europeu i del Consell, de 23 de maig de 2007, relatiu a l'instrument financer per al medi ambient (LIFE+), DO L149 del 9.6.2007.\nEs poden distingir tres tipus de projectes en el marc del programa LIFE+:\nLIFE+ Naturalesa i Biodiversitat cofinança projectes de bones pràctiques o demostratius que contribueixin a la implementació de la Directiva Aus, la Directiva Hàbitats i la Xarxa Natura 2000, és a dir, que contribueixin a la conservació dels hàbitats naturals i de la fauna i la flora.\nLIFE+ Política i Governança Mediambiental cofinança projectes pilot o innovadors que contribueixin a la posada en pràctica de la política ambiental europea i al desenvolupament de propostes d’actuació, tecnologies, mètodes i instruments innovadors.\nLIFE+ Informació i Comunicació cofinança projectes de comunicació i campanyes de sensibilització sobre temes de medi ambient, protecció de la naturalesa o conservació de la biodiversitat, així com projectes relacionats amb la prevenció d’incendis forestals.\nPer a més informació podeu consultar la pàgina web del programa LIFE+.


Quan l'exercici no és suficient per perdre pes - Diari de Girona\nQuan l'exercici no és suficient per perdre pes\nSeguint amb el repte de perdre pes, al meu teòric dia de descans vaig donar 10.623 passos i vaig recórrer 8,88 km\ndavid arráez 10.03.2016 | 19:57\nLa passada setmana va ser estranya. Si estàs habitualment atent a aquesta secció, sabràs que amb motiu de la celebració del Mobile World Congress de Barcelona vam estar cobrint en directe l'esdeveniment des de la ciutat comtal. I si alguna cosa té el congrés de telefonia mòbil, a més de molts dispositius electrònics, són pavellons. Grans, extensos i inesgotables pavellons pels quals caminar sense parar. I controlar tot el caminat amb l'Apple Watch, objecte fonamental de mesurament de què parlarem un altre dia.\nI què té tot això a veure amb el programa AppdelgazaTech? Simple: és la setmana de l'any que més camina aquest que aquí escriu. Si dónes un cop d'ull a les fotos que il·lustren aquestes línies, veuràs que començant ja el diumenge previ a l'inici del congrés, van ser uns quants els quilòmetres recorreguts. El teòric dia de descans vaig fer 10.623 passos i vaig recórrer una distància de 8,88 km.\nPerò això no era res més que l'escalfament. Dilluns, primer dia de congrés real, van ser 12.355 passos que van suposar 10,19 km recorreguts. Malgrat que pugui semblar molt, el dia gran va ser el dimarts 23, en què els 18.335 passos i els 16,38 km recorreguts, van significar no només que estava caminant més que cap altre any, sinó que podia estar tranquil que seguiria perdent pes gràcies a l'exercici que estava fent. Així va ser com dimecres, dijous i divendres vaig caminar de mitjana 9 km diaris completant una setmana antològica, almenys pel que fa a l'exercici.\nPerò la sorpresa va arribar en aterrar a casa i pujar a la bàscula: havia guanyat pes! Us podeu imaginar la meva cara de sorpresa. Després d'haver caminat gairebé 55 quilòmetres en cinc dies, em vaig adonar que l'exercici no és suficient per a controlar el nostre pes. Al llarg de tota setmana la meva principal font d'alimentació van ser els canapès que anava picant aquí i allà. Molt poc saludable, la veritat. I molt poc intel·ligent per part meva.\nEl meu error va ser no controlar el que anava menjant amb l'aplicació. Això significa que no portava un control real de quants canapès, sandvitxos i altres porqueries m'anava menjant, pel que al final del dia el saldo sempre era negatiu, amb el consegüent augment de pes.\nAfortunadament, aquesta setmana he tornat a la rutina diària, controlant l'alimentació amb l'app MyFitnessPal i seguint amb la rutina de caminar/córrer. I la tendència ha tornat a ser descendent. Però hem confirmat una cosa que, d'altra banda, ja sabíem: L'exercici no és suficient per perdre pes. Hem de controlar el menjar.\nA partir d'ara anirem un pas més enllà, filant més fi i començant a provar a fons polseres d'activitat i rellotges intel·ligents per tenir un control més exacte del nostre consum de calories. I us asseguro que hi haurà sorpreses?


Publicat per Iolanda de juliol 27, 2014\nAvui us presento un plat molt refrescant per aquests dies calorosos d’estiu.\nEs tracta d’una base de puré de patata per fer la coberta del braç i farcit de tonyina i d’altres ingredients que podeu modificar segons les vostres preferències.\nINGREDIENTS: per unes 3-4 persones\n1 pot petit de pebrots del piquillo\n1 ceba tendra petita-mitjana\nOlives sense pinyol o farcides d’anxova (segons el vostre gust)\n1- En primer lloc bullirem les patates pelades i tallades a daus en aigua amb sal. Un cop cuites les escorrem i les posem en un plat ample, incorporem la cullerada de margarina i xafem amb una forquilla fins quedar un puré fi. Deixem refredar una mica mentre preparem la resta d’ingredients.\n2- Llavors sobre una safata estendrem el puré de patata en forma rectangular i d’1 cm de gruix aproximadament (jo hi poso sota una base gran de paper film per ajudar-me a tancar el braç i donar-li forma, però també es pot fer manualment).\n3- Ara posarem en el centre i en forma de cilindre allargat, el farcit, que com he dit podrà variar en funció de les preferències de cadascú. Prèviament el farcit l’haurem barrejat en un bol: la tonyina, les olives tallades petites, la ceba picada, els pebrots també picats i l’ou dur ratllat. Guardarem algunes olives, tires de pebrot i 3-4 rodelles d’ou per decorar.\n4- Per acabar ja podrem tancar el braç donant-li la típica forma allargada, i el deixarem refredar a la nevera.\n5- Un cop ben fred hi posarem maionesa per sobre i decorarem amb els ingredients que haurem reservat.\nEtiquetes de comentaris: Entrants i primers plats\nPASTÍS DE PHILADELPHIA (sense cocció)


Apartment Martina Novalja Croàcia - Ofertes d'hotels amb els MILLORS DESCOMPTES EN LÍNIA\nApartment - Ground Floor N4 - balcó/terrassa\nSamorašnji put 97, Novalja, Novalja, Croàcia, 53291 - Veure al mapa\nSi el que està buscant és per un hotel ben situat a Novalja, no busqui més enllà de Apartment Martina. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Apartment Martina, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent jardí. Les seves instal.lacions de primera i una situació excelent fan de Apartment Martina la base perfecta per a gaudir de la seva estada a Novalja.


Augmenta els teus estalvis dia a dia | BBVA Espanya\nTroba el teu mode d'estalvi i viu més tranquil\nSabem que hi ha tantes formes d'estalviar com persones al món. Per això, a BBVA, posem totes les nostres opcions a la teva disposició perquè configuris el teu mode d'estalvi com et sentis més còmode.\nMillora la teva salut financera amb l'app de BBVA\nSiguis com siguis, l'app de BBVA aprèn de tu per donar-te idees adaptades a les teves necessitats. Així, et pot ajudar a gestionar millor les teves finances personals, estalviar diners i planificar-te per poder sentir-te més tranquil.\nEstalvia gairebé sense adonar-te'n\nTrobar el teu propi mode d'estalvi és imprescindible per aconseguir les teves metes o, simplement, fer créixer el coixí per al futur. Per a això, hem dissenyat regles amb les quals podràs estalviar a la teva manera i gairebé sense notar-ho.\nEls teus diners. Les teves regles\nA l'app podràs fer que els teus diners i el teu compte es comportin com tu vulguis.\nCombina-les per treure'n més partit.\nModifica, desactiva o elimina les regles segons et calgui.\nRep notificacions per seguir les regles que tinguis activades.\nT'assessorem perquè trobis les oportunitats que millor s'adapten a tu en cada moment.\nVine a BBVA amb el Pack Estalvi\nÉs igual perquè estalviïs, l'important és començar. Amb aquest pack, tens tot el que et cal per posar el teu compte en mode estalvi.\nCompte Online per al dia a dia, sense comissions ni condicions. Inclou la Targeta Aqua Dèbit gratis.\nCompte Metes per als teus estalvis, sense comissions. Pots crear metes per aconseguir els objectius que et proposis (un curs, un viatge…)\nRegles d'estalvi automàtic per moure diners d'un compte a un altre. Podràs activar-les des de l'app un cop tinguis els dos comptes.\nVull el meu Pack Estalvi\nAugmenta els teus estalvis dia a dia


Inici > La fiscalia espanyola recorre contra la decisió d’absoldre Borja Thyssen\nLa fiscalia espanyola va informar ahir que ha recorregut la sentència d’un jutjat de Madrid que va absoldre el fill de la baronessa Thyssen, Borja Thyssen, d’un delicte de frau fiscal. Així ho van recollir ahir els mitjans de comunicació espanyols, que també informaven que la fiscalia ha sol·licitat la repetició del judici en considerar que la decisió està mancada d’arguments per exculpar-lo.\nSegons el ministeri públic, Thyssen hauria defraudat 592.557 euros de l’IRPF corresponent a l’any 2007. El fill de Carmen Cervera havia guanyat 1,4 milions per la venda de dues exclusives en una revista del cor, però sempre ha defensat que no havia de pagar IRPF perquè en aquells moments era resident a Andorra. Amb tot, la fiscalia considera que la decisió del jutge no va tenir en compte “la falta de coherència” de les proves practicades sobre el país de residència. Al seu entendre l’acusat “aparentava” viure a Andorra per evitar pagar els impostos. De fet, segons el ministeri públic sí que existeixen proves que vivia a Espanya, concretament que justament el 2007 hi va passar més de 183 dies de manera ininterrompuda, és a dir, més del mig any que fixa la normativa per justificar la tributació en un altre país.\nPer tot plegat la fiscalia considera que la documentació aportada per Thyssen “no acredita res” i és insuficient per disculpar el presumpte frau fiscal. El ministeri públic va demanar per al fill de Carmen Cervera dos anys de presó i una multa de 595.000 euros, a més del pagament dels prop de 600.000 euros que es considera que té de deute tributari en relació amb els ingressos percebuts per les exclusives.\nURL d'origen: https://www.bondia.ad/societat/la-fiscalia-espanyola-recorre-contra-la-decisio-dabsoldre-borja-thyssen


Vine a veure lombrejada dulls violeta de Keira Knightley | CAT.Hair-Action.COM\nA excepció que un bri de cabell que s'està pegant al seu llapis de llavis-Només sé que va a tic-tac alguns de vosaltres fora de Keira Knightley es veu tan bonic aquí, en l'estrena de Can TIFF una cançó Guardar la seva vida? M'encanta el pèl, m'encanta el maquillatge, m'encanta les celles (que són més completa i més gruixut que mai; només Google i veurà el que vull dir).\nEl més important, les celles estan emmarcant alguna ombra d'ulls color lila brillant que no puc deixar de pensar. Em recrear en mi mateix en un minut calenta si tingués ulls marrons i cabell castany. Digues-me si estic equivocat aquí, però crec que l'aparellament de la púrpura amb ulls més clars i el cabell corre un major risc de semblar de mal gust.\nPerò amb marrons, és la perfecció. I és una mica d'una tendència últimament. Recordeu Rose Byrne va intentar fer alguna cosa similar fa només un mes?\nM'ha agradat aquest aspecte, però m'agrada com Keira ho va fer encara millor. Aquí, aquest dibuix mostra realment l'apaga:\nDe droppingly preciós, oi? Sé que vol aconseguir en fins i tot més a prop, així que anem a fer-ho.\nAixí que hi ha algunes coses que vull tocar amb aquest aspecte:\nLa col·locació ombra d'ulls. Veure com va bastant alt per sobre del plec de la porpra? Hi ha hagut un moviment en l'últim parell d'anys per aconseguir cridaners com el que amb el color, en comptes de jugar al segur i mantenir-lo per sota del plec com en els vells dies. Si vostè té la forma parpella dret (i confiança), i després anar a per això! Observi també que el color es repeteix de manera més subtil per sota de la línia de que l'ull de 360 graus de les pestanyes inferiors He parlat abans, i fins i tot una mica en les cantonades interiors.\nLa textura d'ombra d'ulls. Només que és amb brillantor. Crec que un color pla que s'aplica de manera espectacular seria més difícil de portar, i més durament buscant, també.\nLa barreja. Un punt obvi, però una sola tecla. Amb un color look-a-em i gran part d'ella, tot ha de ser barrejat amb suavitat i sense cap angles difícils.\nEl revestiment. No sembla haver-hi certa folre negre suau ajudar les pestanyes superiors es vegi més gruixut (crec que pot estar en les línies d'aigua superiors també). S'utilitza de nou per sota en una línia molt prima, però crec que és important tenir en compte que no és en les línies d'aigua més baixes. Això hagués tancat els ulls i ho va fer semblar dures. Atès que es tracta més d'una mirada somiadora, eteri.\nLes pestanyes. Ells no es veuen com una Kardashian. Sincerament, no crec que els pros maquillatge superiors fins i tot els agrada fer servir pestanyes postisses. Quan vaig parlar amb Melanie Inglessis l'altre dia, ella va esmentar que ella pensa que és més modern que anar fora, i estic totalment concorren!\nEls llavis i rubor colors. Són, tons càlids com freds, no l'ombra d'ulls. Crec que això és realment clau, per tenir aquest contrast. El préssec fa que el color porpra en les parpelles es veuen molt 2018 en lloc d'al voltant de 1985. Ah, i no desitja aplicar massa quantitat de qualsevol color als llavis o les galtes, sense tenir en compte, ja que els ulls són el punt focal.\nLa textura dels llavis. La brillantor daurat en ella recull en el que està passant amb els ulls, i crec que és una forma molt més fresc que fer un llavi nu de recta de gran brillantor. (Heu notat com gairebé ningú està utilitzant pura brillantor últimament? Si tenen brillantor, que és la mínima pigment.)\nAmb sort està d'acord!\nAra, parlarem productes. Me les vaig arreglar per localitzar a l'artista de maquillatge darrere d'aquesta mirada, Kate Lee, i ella em va dir que fa servir Chanel. Només que no sé el que Chanel. Vaig a actualitzar això si alguna confirmacions arriben, però per ara vaig a simplement suposo.\nPer a la ombra d'ulls, crec que la coincidència més propera és aquesta paleta:\nOmbra d'ulls Chanel Les 4 Ombres Quadra en 08 vanitas, als taulells de Chanel\nEls deixo pel seu compte durant el rímel i delineador, però per rubor tal aquest?\nChanel Joues Contrast Blush al 55 En l'amor, als taulells de Chanel\nHo tinc en 76 Frivole i el faig servir molt últimament; que és una molt bonica, fórmula subtil.\nI per als llavis, de mirar mostres d'altres persones, crec que podria ser alguna cosa semblant a això:\nChanel Rouge Coco Shine Sheer Hidratant Lipshine a 41 canotier, als taulells de Chanel\nAquests Coco brilla és molt agradable, per cert. Ells són com híbrid de llapis de llavis / brillantors de llavis i tenen una gran quantitat de pigment.\nEstà vostè en amor amb aquest aspecte ombra lila? Està d'acord en buscar la millor porpra amb ulls i cabells foscos? Ha revisat qualsevol d'aquests productes de Chanel? (Swoon!)\nGlobus dOr 2018: els llavis nus i els ulls de Coupe de Reese Witherspoon


TRUC DE LA LLAR\nSi les tovalloles et queden aspres i rasposes, segueix aquests consells\nCom rentar les tovalloles perquè et quedin ben suaus i esponjoses (sense assecadora). // CC0\nQuan compres tovalloles noves estan suaus, esponjoses, agradables, lleugeres… En canvi, quan les vas rentant, van perdent la suavitat. Si no tens assecadora hauràs notat que a poc a poc les tovalloles es van tornant més aspres, i de vegades fins i tot massa dures. A més, com que les tovalloles es renten sovint, el desgast va fent efecte i cada cop estan més malmeses.\nCom es pot fer, per rentar les tovalloles i que quedin ben suaus? Pren nota d’aquests petits trucs que t’ajudaran a mantenir ben suaus les teves tovalloles.\nSis trucs perquè les tovalloles et quedin suaus\n1) VINAGRE I LLIMONA\nEl vinagre és un bon aliat per suavitzar tovalloles. Hi ha dues maneres possibles de fer-lo servir. Abans de posar les tovalloles a la rentadora, omple un gibrell amb aigua freda, i afegeix-hi una mica de vinagre blanc i llimona, submergeix les tovalloles i deixa-ho actuar. Després, esbandeix amb aigua freda i posa-les a rentar amb normalitat. Una altra opció és posar el vinagre al compartiment del detergent de la rentadora, perquè faci el seu efecte durant el procés de rentat.\n2) FORA SUAVITZANT\nNo facis servir lleixiu ni suavitzant. Encara que la paraula ens faci la sensació que el suavitzant farà més suaus les tovalloles, no és així. Si en fas servir, que sigui molt poca quantitat, i només quan ja hagis rentat alguns cops les tovalloles després d’estrenar-les.\n3) COMPTE AMB EL DETERGENT\nNo et passis amb el detergent a la rentadora. Recorda que un excés de detergent no va gens bé als teixits, ni es renta millor la roba.\n4) NO ET PASSIS DE CÀRREGA\nNo carreguis en excés la rentadora. Si bé és cert que cal estalviar aigua, carregar la rentadora al màxim i que la roba estigui atapeïda al tambor no és gens bo per a l’aparell ni per a les peces de roba, i tampoc per a les tovalloles.\n5) RENTAT CURT I FRED\nFes servir un programa de rentat en fred, i de durada curta. Si et penses que per rentar-les en aigua calenta i molta estona les tovalloles estaran més suaus i més netes, no és així.\n6) ESTÉN A L’OMBRA\nNo estenguis mai les tovalloles al sol. El sol les ressecarà i les malmetrà més ràpidament. Estén les tovalloles en una zona airejada però sense sol directe, i et quedaran molt més esponjoses. Si tens assecadora, et quedaran millor però ja saps que gastaràs molta més energia.\nEstendre les tovalloles al sol és un error si vols que et quedin suaus. // CC0\nPerquè no facin pudor d’humitat, intenta:\n■ Estendre-les aviat, només acabar el rentat.\n■ Quan la facis servir, estén-la i no la deixis al lavabo penjada. Així evitaràs que acumuli humitats.\n■ Si fan molta pudor d’humitat, posa-les a rentar amb 100 grams de bicarbonat de sodi, que dissoldrà la brutícia i eliminarà la pudor.


I.Verds (IV) d´Artà: d’agost 2007\nLa Conselleria de Medi Ambient ha d'adquirir el Molí de'n Regalat a la Colònia de Sant Pere\nL'Ajuntament d'Artà va aprovar el passat mes de gener una moció en què s'instava a aquesta adquisició al Ministeri de Medi Ambient\nEls Verds-Esquerra d'Artà insta la Conselleria de Medi Ambient a l'adquisició dels terrenys de la illeta del Molí de'n Regalat a la Colònia de Sant Pere\nDavant el perill d'edificació que hi plana, la formació ecosocialista torna a proposar aquesta mesura de protecció del paisatge i del patrimoni natural i arquitectònic i garantia d'un gran espai verd públic al nucli costaner d'Artà\nEls Verds-Esquerra d'Artà han enviat un escrit a la Conselleria de Medi Ambient del Govern de les Illes al qual exposen la urgència i necessitat que aquesta administració inclogui els terrenys que envolten el Molí de'n Regalat a la Colònia de Sant Pere dins del conjunt de finques costaneres que es valora adquirir aquesta legislatura.\nEl passat mes de gener, per iniciativa d'aquesta formació, el ple de l'Ajuntament d'Artà ja va aprovar una moció (amb els vots d'UM, UIA i PSOE) per la qual s'instava el Ministeri de Medi Ambient a la inclusió d'aquests terrenys dins del programa d'adquisició de finques al litoral.\nAixí, aquesta finca s'afegia a les altres dues proposades a aquella administració central pel PSOE d'Artà: Sa Canova i Es Canons.\nGuillem Caldentey, regidor d'Els Verds-Esquerra d'Artà, considera “molt més urgent l'adquisició de la illeta del Molí de'n Regalat que la dels altres dos espais naturals, atès que Sa Canova i Es Canons són espais protegits i no hi plana cap perill d'urbanització, com sí s'esdevé sobre la illeta del molí”. Aquest portaveu recorda i valora com a molt esperançadores les recents declaracions del conseller de Medi Ambient del govern, M. Àngel Grimalt (dia 28), en el sentit que aquesta institució pretén comprar finques a la costa “per tal d'assegurar-ne la protecció davant l'urbanisme desmesurat que pateix el litoral de les Balears”.\nAmb aquesta adquisició, continua Caldentey, “no només es protegiria un element molt caracterític del nucli de la Colònia de Sant Pere i del litoral d'Artà, dotat per altra banda d'endemismes i de valors patrimonials arquitectònics com l'edifici del molí, sinó que, a més, es dotaria aquest nucli urbà d'un espai verd públic de notables dimensions i molt ben situat, just entre la Colònia i la urbanització Mont Ferrutx”.\nPublicat per Guillem Caldentey Crego a 21:14 0 comentaris\nEtiquetes de comentaris: Colònia, litoral, Molí de'n Regalat, territori, urbanisme\nLa Conselleria de Medi Ambient ha d'adquirir el Mo...


XII Fideuà Popular de la Fundació Roses Contra el Càncer — Ajuntament de Roses\nXII Fideuà Popular de la Fundació Roses Contra el Càncer\nXII Fideuà Popular de la Fundació Roses Contra el Càncer El proper diumenge 14 de març (13.30 h), la plaça Frederic Rahola de Roses acollirà la Fideuà Popular que la Fundació Roses Contra el Càncer organitza anualment i que, en aquesta ocasió, arriba a la seva dotzena edició. Els tiquets per participar en aquest dinar solidari ja estan a la venda. http://www.roses.cat/noticies/historic/xii-fideua-popular-de-la-fundacia3-roses-contra-el http://www.roses.cat/@@site-logo/escut.png\nEl proper diumenge 14 de març (13.30 h), la plaça Frederic Rahola de Roses acollirà la Fideuà Popular que la Fundació Roses Contra el Càncer organitza anualment i que, en aquesta ocasió, arriba a la seva dotzena edició. Els tiquets per participar en aquest dinar solidari ja estan a la venda.\n03/03/2010 00:00 - Departament de Comunicació i Premsa\nL'activitat s'emmarca dins del programa que la Fundació realitza periòdicament amb l'objectiu de recaptar fons per al finançament de les tasques que l'entitat promou. Entre aquestes accions, destaquen el suport econòmic, psicològic, moral i social als malalts de càncer de la població de Roses, així com als familiars d'aquests. D'altra banda, amb l'organització de diferents actes al llarg de l'any, realitza també una important tasca de conscienciació i sensibilització sobre les conseqüències d'aquesta malaltia.\nLa XII Fideuà popular tindrà lloc a les 13.30 a la Frederic Rahola. El preu del tiquet és de 18 euros per persona (infants fins a 10 anys, 10 euros). Els tiquets ja estan a la venda al local de la Fundació (C/ Gravina, 26, local A de Roses) Horari: Dilluns, Dimecres i Divendres de 10 a 13h / Dimarts i dijous de 16 a 18.30h.\nMés informació al telèfon 972 15 12 95.


La Policia Local vetlla pel compliment de les noves mesures per frenar la Covid-19 - Ajuntament de les Franqueses del Vallès\nPortada > Actualitat > Notícies > La Policia Local vetlla pel compliment de les noves mesures per frenar la Covid-19\nLa Policia Local vetlla pel compliment de les noves mesures per frenar la Covid-19\nDurant l'última setmana s'han tramitat més de 70 sancions per no complir la normativa\nLes noves mesures contra la Covid-19 suposen un compromís per part de la ciutadania durant els propers dies. La Policia Local ha reforçat els controls per assegurar el compliment de les mesures especials recollides en la resolució SLT/2546/2020 publicada pel departament de Salut de la Generalitat de Catalunya i el PROCICAT.\nDurant l’última setmana, els agents han tramitat més de 70 sancions per no complir amb la prohibició de trobades de més de 6 persones a la via pública i per no portar mascareta. La Policia Local també ha reforçat el control als establiments que per normativa no poden oferir els seus serveis a públic.\nDes de l’Ajuntament es treballa per la corresponsabilitat en l’adopció i el compliment de les mesures de seguretat i demanem la col·laboració activa de la ciutadania per evitar la propagació de la Covid-19. És en aquest sentit que en els últims mesos, la figura d'Inspecció de Via Pública i els agents cívics també reforcen la supervisió del compliment de les normes per evitar la propagació de la Covid-19.


Castellfort, Ares i Vilafranca podrien passar a fase 1 aquest dilluns | comarquesnord\nCastellfort, Ares i Vilafranca podrien passar a fase 1 aquest dilluns\nAixí ho ha demanat la Generalitat Valenciana per a igualar l'avanç de la desescalada a tota la Comunitat\n13/05/2020 Gent & Vida\nTema: Desescalada · Nota de premsa\nAquest dimecres a les 14.00 hores acaba el termini donat pel Ministeri de Sanitat perquè les Comunitats Autònomes que tinguen territoris en la fase 0 sol·liciten passar a fase 1 a partir del proper dilluns 18 de maig. Durant aquesta tarda i demà dijous es valorarien les peticions i des del Ministeri es comprometen a donar una resposta el divendres, tal i com va passar la passada setmana.\nLa consellera de Sanitat Universal i Salut Pública, Ana Barceló, ha anunciat que ha sol·licitat al Ministeri de Sanitat “que els 14 departaments de salut, que actualment es troben en la fase 0 en aquests moments puguen passar a fase 1”, tal i com s’ha anat demanat al llarg de la setmana des de la Generalitat Valenciana.\nAixò sí, la consellera ha demanat dues condicions: “que es limite a una capacitat màxima de 30 persones a tot el territori de la Comunitat Valenciana la mesura contemplada en la fase 1 del Pla per a la Transició a una Nova Normalitat, que permetia la celebració d’actes i espectacles a l’aire lliure amb menys de 200 persones, en les mateixes condicions que per a actes i espectacles culturals en espais tancats, i que la mesura sense limitacions pugui entrar en vigor posteriorment”.\nD’altra banda, la sol·licitud contempla que es pugue deixar sense efecte en el Departament de Salut de la Ribera, donada la seva singularitat i situació actual, la mesura que permet la realització de reunions de fins a 10 persones durant la fase 1 del Pla per a la Transició a la Nova Normalitat, i que aquesta mesura pugue entrar en vigor posteriorment.\nPer a finalitzar, ha destacat Barceló la petició de “que una vegada tots els departaments de salut de la Comunitat Valenciana es trobi en fase 1, a l’efecte de mobilitat es pugue circular dins del territori d’una mateixa província.\nLa Comunitat ha registrat en les últimes hores 20 nous casos de coronavirus, 5 morts, 10 noves hospitalitzacions però cap d’ella a la UCI.


Jordi Pons es converteix en el gran homenatjat al 35è Festival BBVA de Cinema de Muntanya que manté la participació\nCultura - Torelló - 13/11/2017\nL'alpinista i cineasta Jordi Pons va ser el gran homenatjat del 35è Festival BBVA de Cinema de Muntanya de Torelló en l'acte inaugural del passat divendres al Teatre Cirvianum. El director del Festival, Joan Salarich, va lliurar el guardó que va reconèixer Jordi Pons amb la Flor de Neu d'Honor 2017, com un dels pioners de cinema de muntanya d'arreu de l'estat. Pons va destacar que "jo només he estat una peça més d'aquell grup de muntanyencs que, un bon dia, ens vàrem proposar conèixer altres serralades lluny de casa aixecant, dins les nostres possibilitats, el llistó de l'alpinisme català". L'alpinista va ressaltar que "aquest reconeixement no és per a una expedició, per a un equip. És a títol personal i això no és fàcil de pair venint d'un Festival amb tant prestigi com aquest".\nDurant dues hores, el festival va reconèixer la trajectòria de l'alpinista de 84 anys, i la seva contribució al cinema de muntanya ja que va ser un dels pioners catalans a la dècada dels any seixanta. A través de projeccions de fragments de les seves pel·lícules, es van repassar els èxits de Pons acompanyat per Emili Civis, Joan Cerdà, Xavier Pérez Gil, Josep Manuel Anglada, Joan Quintana, Jaume Altadill o Lluís Giner. El públic, enmig d'un acte molt emotiu entre els alpinistes, va aplaudir de peu en nombroses ocasions.\nPer altra banda, el primer cap de setmana del festival va arrencar a la vegada les projeccions. Durant deu dies es podran visualitzar 44 films amb la presència també de dotze realitzadors i protagonistes.\nAquest cap de setmana es va donar el tret de sortida a la secció de Natura i de Muntanya, que de fet, recull films que prioritzen la vessant d'etnografia de muntanya. Entre les pel·lícules d'aquesta secció, 'Europe's last nomads' va comptar amb la presència del director austríac Gernot Lercher diumenge a la sala d'El Casal. El film retrata el pas dels ramats i els pastors pels Alps, per la gelera de Similaun, a 2.800 metres i el del bestiar, dels pans de La Manxa fins els verds prats de Conca.\nNo va ser l'únic film que va comptar amb la presència de part de l'equip. És el cas de dissabte el vespre, quan es va estrenar 'Vignemale paret nord, 60 anys més tard', fora de la competició. La pel·lícula narra la gesta de Jordi Pons a l'edat de 83 anys, quan aconseguir escalar els 900 metres de la paret més alta dels Pirineus.\nTambé va ser l'oportunitat per veure els films recollits dins la secció de Neu Extrem i +Extrem amb pel·lícules sobre snowboard, esquí, vol escalada extrema i wingsuit. En el cas de la sessió + Extrem, el guanyador, que es donarà a conèixer dissabte al vespre, es va escollir per votació popular. D'altra banda, diumenge es va projectar el film infantil 'La tortuga roja' a la sala d'El Casal.


Programa posa-hi oli i altres activitats | Ajuntament de Calafell\nPrograma posa-hi oli i altres activitats\nObrir imatge: Grup de gent gran del municipi participant en una activitat al Centre Cívic Cinema Iris\nObrir imatge: Classe d'activitat física al pavelló Jaume Vilamajò\nPosa-hi oli és un programa d'activitat física i dinamització cultural per a la gent gran del municipi. Està subvencionat per l'Ajuntament de Calafell mitjançant la regidoria d'Esports. Hi poden participar totes les persones a partir dels 60 anys (empadronades i no empadronades).\nEl curs té la mateixa durada que el curs escolar. Les classes d'activitat física es porten a terme dos dies a la setmana.\nAls pavellons Joan Ortoll (dilluns i dimecres) i Jaume Vilamajó (dimarts i dijous):\nUn dia al mes (dimarts i dimecres) gimnàstica dins l'aigua a Vilarenc Aqua (gratuït). Cal arribar 15 minuts abans i portar casquet de bany, tovallola, banyador, xancles i cadenat.\nPreu: 16 € empadronats, 30 € no empadronats\nLes inscripcions es porten a terme a la Regidoria d'Esports, av. Vilarenc, 2, Calafell. Telèfon d'informació: 977 699 009, extensió 2473. Cal demanar cita prèvia per fer una entrevista amb el personal responsable de l'activitat.\nDocumentació necessària per presentar al SAC:\nInforme de salut (apte per fer exercici físic)\nFotografia carnet (per a nous inscrits)\nFull d'inscripció (es facilitarà el dia de l'entrevista)\nTambé s'organitzen xerrades i cursos per a persones majors de 60 anys empadronades al municipi a Calafell.\nLes xerrades que s'organitzen bàsicament són de prevenció i la temàtica és diversa: prevenció de la grip, sobre el cop de calor, atencions bàsiques que puguin de ser d'utilitat a la gent gran. També es realitzen xerrades sobre les noves tecnologies com ara l'ús del telèfon mòbil.\nEls cursos i les temàtiques són diverses:\nInformàtica: cursos bàsics i avançats, Internet, fotografia digital.\nCuina de temporada.\nAltres de temàtica diversa.\nActivitats intergeneracionals amb els centres educatius del Municipi\nFestes (castanyada, Nadal, carnaval, enterrament de la sardina...)\nTrobades amb altres municipis pels Dia Mundial de l'Activitat Física\nCol·laboració amb Dia Mundial del Càncer, donar a conèixer la marxa nòrdica\nTemes de Salut (la hipertensió, la colesterolèmia...)\nSexualitat a la tercera edat\nConcurs de decoració de carabasses, disfresses, sardines


Riera (CUP) diu a Puigdemont que se situï "al cantó on té el suport" o es quedarà "molt sol en el marc de l'Estat" ! ACN ! directe!cat\nDivendres, 13 d'octubre de 2017 12:21 h\nRiera (CUP) diu a Puigdemont que se situï "al cantó on té el suport" o es quedarà "molt sol en el marc de l'Estat"\nEl diputat assegura que van "tots a una" i veu "ineludible" fer el pas ja que l'Estat ha contestat que no vol dialogar ni mediar\nACN Barcelona.-El diputat de la CUP Carles Riera ha demanat al president de la Generalitat, Carles Puigdemont, que doni una resposta "immediata" i que ho faci situant-se "al costat on té el suport, l'escalf i l'impuls per tirar endavant". En declaracions a RAC 1, ha dit que de no ser així es situaria "molt sol en el marc de l'Estat espanyol". El diputat ha afirmat que saben que el president rep moltes "pressions" i per això ha volgut recordar-li que van "tots a una" per fer un pas endavant que és "inajornable". "El Govern ho ha volgut ajornar per un possible escenari de mediació i diàleg que ja no existeix, doncs el que toca és fer el pas", ha declarat, al temps que ha dit que ha de ser de manera "immediata". Li ha demanat també "no fer seguidisme" de l'Estat i ha qualificat d'"ineludible" l'aixecament de la suspensió. Riera ha assegurat que cal "crear un marc nou" i ha assegurat que això ha de "forçar" també els actors internacionals.\nRiera ha assegurat que si el president assumeix, com va dir al Parlament, els resultats de l'1-O, la suspensió "no té cap mena de sentit" i per això ha esperat que el següent pas sigui "confirmar" que s'inicia el procés cap a la independència "declarant-la, proclamant la república i demanant al Parlament que ho ratifiqui". Ha dit que no fer-ho, seria "acceptar la negativa al diàleg, plegar-se a l'acció repressiva de l'Estat i no escoltar els milions de persones que l'1-O van votar".El diputat cupaire ha negat que estiguin en un escenari de fer caure el govern i ha reivindicat que l'escenari actual és de la construcció de la república catalana. En aquest sentit, ha rebutjat unes noves eleccions al Parlament perquè "no serien res més que un altre instrument a favor d'aturar el procés".


CTESC | Dictamen 23/2014\nInici > Documents > Dictàmens > 2014 > Dictamen 23/2014\nEl CTESC recomana que en l’articulat de la Llei es garanteixi que, de la mateixa manera que els titulars dels establiments, els explotadors i organitzadors han de facilitar que les comunicacions i notificacions es realitzin amb mitjans informàtics i telemàtics accessibles, l’Administració faci el mateix vers l’administrat.\nTambé es recomana que en el text de la norma es facin concordar els conceptes de “perill” i “risc” amb l’establert en la normativa sectorial de seguretat, especialment pel que fa al règim sancionador.\nEn les observacions a l’articulat es realitzen recomanacions amb la finalitat de clarificar, concretar la norma i millorar-ne la interpretació. Així es recomana que en la definició d’activitats de risc important la classificació es faci d’acord amb la superfície d’ús públic i no en base a la superfície; que es moduli el concepte “risc important” a efectes del que s’ha de considerar un risc important; que es concreti què és una alteració significativa de les característiques o del funcionament de les activitats; que s’acoti la responsabilitat solidària en funció del tipus de les infraccions; que s’aclareixi el concepte d’“obligació de caràcter permanent o continuat” en relació amb la prescripció; que es clarifiquin i acotin els casos en què s’ha d’informar la policia de Catalunya dels indicis de conducta incívica i que es clarifiqui el concepte de la proximitat dels seus establiments i dels espais on se celebren els espectacles públics o les activitats recreatives.\nEl CTESC també recomana que en la regulació de les transmissions se substitueixi el termini de dos mesos posteriors a la comunicació pel termini d’un mes i que en el procediment sancionador es redueixi el termini per resoldre i notificar.


Cerca totes les ofertes d'hotels a Miorita Entrada:\nApartament Deluxe...Habitacions per nit per només82 EUR Arena Residence...Habitacions per nit per només White House Studio...Habitacions per nit per només Més zones a Bacau\nMés de 1.175.000 propietats en tot el móns - cada dia n'afegim més Amb la confiança de més de 31.000.000 clients satisfets Garantia de preus més baixos 12 milions i més resenyes de clients d'Agoda Amb disponibilitat a més de 58.000 ciutats en tot el món Llocs històrics de Miorita Centres i àrees comercials\nMiorita és en dels molts llocs de Bacau que els viatgers gaudeixen de visitar. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Miorita està agraciat amb envoltatns plens de vida, bons restaurants, zones de compra i increibles atraccions. Pels millors allotjaments a la ciutat i els preus més baixos a comparar, no miri més enllà d'Agoda.com. Explori un llistat complet d'allotjaments i trobi el lloc perfecte per a vostè. Simplement entri les seves dates d'estada a la nostra pestanya de recerca per a trobar les millors ofertes d'hotels a Miorita.\nHotels destacats a Miorita, Bacau\nTant si es tracta d'un viatge de plaer com si és de negocis, Apartament Deluxe és una elecció...\nIdeal tant per a la diversió com per al relax, Arena Residence es troba a la zona de Centre de la...\nHotels a Miorita: Apartament Deluxe\nLlocs d'interès a Miorita: Gepex ParkArena Mall Bacau


La comissió de Vehicles Antics i tècnics de Patrimoni visiten el Dodge Fargo\nLa trobada els ha permès veure la capa d'imprimació feta per aturar el procés de corrosió i l'inici de la substitució de les parts més malmeses\nLa comissió de Vehicles Antics i tècnics de Patrimoni Cultural visiten el Dodge Fargo\nActualitzada 18/06/2020 a les 11:38\nEl ministeri de Cultura i Esport ha représ l'activitat presencial al voltant de comissions de treball com la de Vehicles Antics. En aquest sentit, els tècnics del departament de Patrimoni Cultural s'han desplaçat fins a la planxisteria Catalunya a la Comella, per avaluar l'estat de la restauració del Dodge Fargo. La visita els ha permès veure la capa d'imprimació feta per aturar el procés de corrosió, i l'inici de la substitució de les parts més malmeses que suporten la carrosseria. La comissió de Vehicles Antics es reuneix nua vegada al mes que es volen importar a Andorra o adscriure al Fons del Museu nacional de l'Automòbil, a fi que compleixen els requisits tècnics bàsics. La comissió està integrada per un representant del Ministeri de Presidència, Economia i Empresa; un representant del Ministeri de Cultura i Esports; un representant de l'Automòbil Club d'Andorra, i un representant per part dels propietaris dipositaris de vehicles al Museu Nacional de l'Automòbil.\nFerro rovellat va dir..Reparar aquest ferro rovellat és un insult la intel·ligència i més en aquests moments de crisi econòmica, si cal reparar aquest tros de ferro que sigui amb diners privats, de qualsevol altra manera millor que acabi en una premsa.\nLa llàstima és que no tent un circuit impres que el fa funcionar!\nGent com tu es solsament el que els importa..!\nTot lo vell ,són ferros rovellats..!\n#2 Manual Digest\nMáxima 21: “Conservar las antigalles, tan se puga, perquè encara que algunes pareixen a primera vista rediculas, es perquè no penetram be sa finesa.” Enhorabona i endavant!!!\n#1 Ferro rovellat\nReparar aquest ferro rovellat és un insult la intel·ligència i més en aquests moments de crisi econòmica, si cal reparar aquest tros de ferro que sigui amb diners privats, de qualsevol altra manera millor que acabi en una premsa.


Albiol asenyala Torra com a responsable de la crispació - Empordà\nAlbiol asenyala Torra com a responsable de la crispació\nEl president del PP de Catalunya, Xavier García Albiol, va acusar el president de la Generalitat, Quim Torra, de «dedicar-se a excitar els més radicals» i el va assenyalar com el responsable d'un clima de crispació a Catalunya. Albiol va estar ahir a Blanes per donar suport al propietari d'un restaurant que «va rebre amenaces i insults per part de membres del CDR del municipi per treure llaços grocs» situats davant de l'establiment, va informar el partit en un comunicat. «Torra té l'obligació d'escoltar que amb aquest clima d'enfrontament social, que sembla que és el que estigués buscant, no en surt beneficiat ningú, només els radicals», va afegir i va demanar responsabilitat, tranquil·litat i respecte a la pluralitat.\nPer la seva banda, el primer secretari del PSC, Miquel Iceta, va donar suport a l'advertiment del president del govern espanyol, Pedro Sánchez, a Torra sobre les conseqüències que pot tenir tornar a la via unilateral. Iceta va recordar que fora de la llei hi ha el «desastre» que ja s'ha viscut i es va mostrar confiat en el fet que els sobiranistes no repetiran «el mateix error». «Com que els independentistes són sensats i intel·ligents, estic convençut que no repetiran el mateix error», va subratllar. El líder del PSC va indicar que el diàleg és «absolutament» compatible amb el respecte a la llei i ha fet una crida que el Govern correspongui Sánchez amb voluntat de diàleg.


Informació per als acompanyants | Hospital Clinic Barcelona\nAssistencia >> Atencio Hospitalaria >> Servei d'Urgències >> Informació per als acompanyants\nL’equip de professionals d’Urgències li donem la benvinguda i volem agrair-li la confiança dipositada en la nostra institució. El nostre servei està integrat per personal mèdic, infermer, auxiliar d’infermeria, auxiliar sanitari, personal administratiu i personal de treball social que treballa per proporcionar una atenció integral i de qualitat davant d’una situació d’urgència en l’estat de salut.\nPer tal que l'atenció a Urgències sigui el més eficaç i ràpida possible, li oferim aquesta guia per als acompanyants.\nDocumentació necessària que s’ha de presentar per a l’admissió\nLes persones que vulguin ser ateses al servei d'Urgències han de presentar els següents documents:\nDistribució dels serveis\nEl Servei d’Urgències de l’Hospital Clínic és ubicat en un edifici que consta de 7 plantes, i segons el problema de salut que presenti cada persona, serà adreçada a un circuit específic ubicat en una localització concreta:\nSoterrani o Planta 0 (Nivell I): Es l'àrea exclusiva d'accés a ambulàncies i vehícles. Aquí es troba la Unitat de Triatge i el Box de Reanimació.\nPlanta 1: Disposa d'una sala d'espera per acompanyants, l'administració i informació i el despatx de Treball Social.\nPlanta 2 (Nivell III Mèdic-Quirúrgic): En aquesta planta es visiten les persones amb un nivell III d'urgència. Disposa d'un Àrea d'Observació, denominada Hèlios. A aquesta àrea d'observació s'hi pot accedir per les escales del pati de l'Hospital, seguint la línea verda que surt de la sala d'espera.\nPlanta 3 (Nivell IV i V): Es visiten les persones amb patologies mèdic- quirúrgiques i traumatològiques amb un nivell IV i IV d'urgència. En aquesta planta també es disposa d'un àrea i un equip de professionals per atendre les persones que han patit una agressió sexual.\nPlanta 4 (Nivell II i III Traumatologia i Nivell II mèdic-quirúrgic): Acull les visites d'urgències de Traumatologia amb un nivell II i III i les mèdic-quirúrgiques amb un nivell II d'urgència. Disposa de la Unitat específica de Dolor Toràcic.\nPlanta 6: Acull les visites de Psiquiatria.\nEn cas que les plantes estiguin plenes, l'espera prèvia a la visita es pot portar a terme temporalment en la Planta 1 o la Planta 0.\nUn cop arriba a Urgències, el pacient és adreçat al circuit d’atenció que requereixi segons el motiu de la seva consulta. En un primer moment, un metge o una infermera el valorarà per tal de descartar que es tracti d’una urgència que requereixi atenció immediata. Aquesta valoració es l'anomenat triatge.\nSi no es tracta d'una urgència immediata, la visita es produirà tan aviat com sigui possible. Mentre, els professionals d’infermeria s’ocuparan d’atendre les seves necessitats.\nQuan no hi hagi prou espai a les plantes es requerirà una espera prèvia a la visita a la Planta 1 o a la Planta 0.\nSempre que el pacient ho autoritzi o si aquest no disposa d’autonomia suficient, el metge informarà als acompanyants un cop acabada la primera visita. Igualment, els informarà dels canvis clínics i dels resultats de les exploracions que s’hagin practicat al pacient.\nEls acompanyants han d'esperar a la sala d’espera de la Planta 1 fins a ser avisats per megafonia.\nL'acompanyant durant l'estada a Urgències\nEl poc espai disponible impedeix que es pugui acompanyar el pacient durant tot el procés assistencial. Si l'acompanyant necessita entrar en contacte amb el pacient abans que l’avisin per megafonia, pot demanar-ho al personal administratiu de la planta, que procurarà satisfer la seva sol·licitud. Es permetrà un acompanyament per persona sempre que sigui possible.\nÉs important deixar lliures les escales d’accés a les plantes, així com els passadissos.\nEstem per ajudar-los\nDavant de qualsevol dubte poden dirigir-se al personal administratiu del servei o als professionals que estiguin atenent el seu familiar.\nTenim a la seva disposició fulls de suggeriment i/o reclamacions a la recepció d'Urgències de la Planta 1.\nAltes i ingressos\nEn el moment que el pacient sigui donat d’alta, el metge corresponent informarà l'acompanyant. Preguem la col·laboració de l'acompanyant per gestionar amb rapidesa els tràmits requerits per tal de formalitzar l’alta.\nEn cas que el pacient necessiti ser ingressat a l’hospital, romandrà a Urgències mentre l’especialitat corresponent no disposi de llit. En cas que el malalt hagi de ser traslladat en ambulància, també romandrà a les nostres dependències fins que l’empresa de transport sanitari faci efectiu el trasllat. En ambdós casos, el servei d’Urgències no té capacitat per accelerar el procés. Continuarem tenint cura del pacient durant l’espera.\nEl centre disposa d’un servei de cafeteria i menjador amb horari de 08.30h a 16.00 h., ubicat a l'Escala 12 Planta 0 de l'hospital. També hi ha disponible un servei de màquines d’autoservei d’aliments i begudes a la Planta 1 d’Urgències, al costat de la sala d’espera.\nEls lavabos d'Urgències estan a la Planta 1, al costat de la sala d’espera.


Inici > Escola > Història\nSom una escola de dansa privada autoritzada per la Generalitat de Catalunya (Departament d'Ensenyament – DOG 08.04.94) fundada el 1969 per Hermínia Espejo que ha format a més d'un centenar de professionals convertint-se en una de les escoles de referència de Catalunya.\nComptem amb una àmplia experiència en l'ensenyament de dansa clàssica, dansa espanyola i altres disciplines.\nProfessorat titulat i especialitzat que s'encarrega d'oferir a l'alumnat el millor ensenyament amb disciplina i avançades tècniques pedagògiques.\nEs pretén millorar l'eficàcia i precisió de moviments per aconseguir una major qualitat dels mateixos, prendre consciència del cos com a element expressiu i creatiu i afavorir el desenvolupament de l'orientació espai-temporal.\nDins de cada classe on s'aprenen els moviments propis de cada especialitat s'imparteixen alhora les següents matèries: Consciència corporal, coordinació psicomotriu, percepció espacial, auditiva, tàctil i kinestèsica. Investigació personal creativa i improvisació. Això els ajudarà a una millora en tots els aspectes tant formatius com de personalitat.\nInstitucions de dansa a les quals pertenyem:\nAssociació de Professors de Dansa Acadèmica de la Província de Barcelona\nFederació Catalana de Dansa\nAssociació d'Escoles de Dansa Autoritzades per la Generalitat de Catalunya (AEDA).


Natura 100%: Circular pel Camí dels 3/4, Baixada dels Matxos, La Calsina, Monistrol de Montserrat\nCircular pel Camí dels 3/4, Baixada dels Matxos, La Calsina, Monistrol de Montserrat\nAquest diumenge, 28 de novembre la Marga amb proposa pujar a Montserrat des de Monistrol per la drecera de la Bestorre que ens porta al Camí de les Aigues fins trobar el trencall del Camí dels 3/4 que pujarem fins arribar a d'alt al camí de la Santa Cova pel que arribarem al Monestir, de baixada anem seguint el camí dels Degotalls, La Baixada dels Matxos, seguim passant per la Font dels Monjos al Revolt de la Paella anem cap al veïnat de La Calsina i desprès seguirem passant per la Font de la Dona Morta, al Piteu i fins l'estació del Cremallera de Montserrat i Monistrol de Montserrat.\nAquesta ruta es una variant més de les que té el Camí de les Canals, però igual d'interessant perquè tot el camí es ple de història, sobre tot en el tram envoltat d'emblemàtics cims, per sobre de l'espadat de 200m.del recorregut del Camí dels Degotalls dels Artistes i de les Majòliques travessa el camí de l'Arrel, pel que si pot pujar des de aquí, per la Canal del Pou del Gat, travessant la Tebaida i part de Tabor.\nI pels 17Km., de pistes amples còmodes que fan pràcticament el llarg de tot el recorregut més agradable durant les 5 hores de durada de aquesta circular, es un camí apte per sortides familiars perquè només s'ha d'anar en compte dels dos trams de carretera.\nIniciem la caminada des de l'estació del FCG baixant per la pendent del Carrer de la Pujada de l'Estació i encarant el Pont sobre el Riu Llobregat, travessant la Carretera C-55, pel pas de vianants subterrani que surt a la Plaça de Virrey Amat que travessem per encarar de pujada el nou i flamant Passeig de la Canaleta fins a la Font Gran.\nDes de la plaça de la Font Gran surt a l'esquerra el carrer de la Font, amb una bona pujada i ha la part de dalt trobem i travessem la Carretera BP-1.121 que puja a Montserrat, aquí trobem les indicacions que ens porten per la drecera de La Bestorre, la que passarem de llarg pel costat esquerra en una petita cruïlla ben indicada, seguim per un camí bastant accidentat zigzagegant per salvar la curta i constant pujada fins que arribem al Camí de les Canals o de les Aigües.\nCamí de les Canals o de les Aigües\nAquest GR -5/96 es una pista forestal de terra amb una suau pendent fins arribar a l'estació depuradora.\nNosaltres seguim i a uns 300 metres a la dreta desprès de creuar el Torrent de la Font de la Valentina i superar una petita pujada, trobem tot just al fer plà a la dreta els indicadors del principi de la drecera del camí dels 3/4.\nCamí o drecera dels 3/4\nDes de aqui anirem enfilant-nos de pressa i seguirem guanyant alçada, trobarem el Torren de la Font del Boix, que seguirem un petit tram pel mig de les roques superant-lo pocs metres més amunt i travessant-lo (vigileu en aquest punt, de no pasar-vos de llarg la travessa del torrent i de no perdre les senyals de pintura), per seguir a trobar el Torrent de la Maçanera que travessem per un tram ple de rocs despresos que fan de molt mal caminar i trepitjar.\nAra sense adonar-nos i havent guanyat bastanta alçada, anem planejant entre mig d'alzines, boixos i arboços, paral·lels per sota del Cremallera i per sobre del camí de les Aigües, per tant anem a 3/4 d'alçada de la muntanya.\nDesprès d'unes quantes giravoltes i ziga-zagues arribem ja uns metres més endavant a la cruïlla a on ens incorporem al camí de les aigües, en aquest punt nosaltres ens hem estalviat de fer varis trams d'escales molt dretes i esgotadores i que podem deixar per un altre ocasió.\nAra els dos camins continuen junts fins arribar a trobar el corriol que l'úneix a d'alt de tot amb el Camí de pujada de la Santa Cova, aquest tram de camí es encimentat i esglaonat i el que ens acabara de rematar, abans d'arribar al Monestir.\nAvui anem a donar com de costum una volta pel santuari ara que aquesta hora encara no hi ha massa gent, i he pogut fer unes quantes fotos amb més detall del recorregut per la Basílica.\nDesprès anem a esmorzar al nostre lloc preferit del camí dels Degotalls, que els que sou seguidors del bloc, ja el deureu conèixer.\nPerò avui degut al fred que fa hem canviat de lloc en busca del sol, hem anat a esmorzar a la plaça dels apostols al costat mateix del monument en forma d'escales en memòria de Ramón Llull i esculpit per Josep Maria Subirachs, un cop hem acabat d'esmorzar tornem per seguir pel camí dels Degotalls.\nContinuem per aquest camí ampla i conservat entre mig de plaques, monuments i escultures en memòria d'infinitat d'artistes i personatges històrics ilustres de Catalunya i d'una infinitat de Majòliques d'advocació Mariana.\nA partir d'ara aquest camí el trobareu explicat en el següent enllaç Camí dels Degotalls, Baixada dels Matxos, La Calsina, El Piteu, Monistrol de Montserrat, i el podreu seguir sense problemes, està molt ben indicat apart us podeu baixar el track.\nEspero que us hagi agradat l'explicació i el detall de la variant del camí o drecera dels 3/4 pel Camí de les Aigües, queda pendent més endavant d'explicar-vos encara un altre variant del mateix camí.


Escudella constitucionalista - Diario16\nÀvidament cuinem l’escudella constitucionalista. La barreja de condiments, serà heterodoxa degut al no disposar de cuiner/a, i a l’excés de matèries inaprofitables. La qualitat és dubtosa al 90%, el què hi ha de contingut és ben sabut, és l’amplitud abundant de condiments podrits d’aguda putrefacció del constitucionalisme. La manca de rigor de condiments condicionada per incompliment de la llei, les actuacions no van amb valors dels manaments que marca la Constitució de caire social i filosòfic; i el respecte als eclesials provinents del nacionalcatolicisme.\nDestaquen els de la deguda convivència que cal entre la població i els territoris regionals, representada per cremes de ninots caricaturitzant el President Puigdemont acompanyat de símbols destacant-t’hi el musical dels Segadors. No puc ser exhaustiu: el primer govern post 1978, va començar governant sense cap escrúpol al no haver-n’hi control cívic emanat de la llei màxima. Tota actuació conté la vara rigorosa de la llei mordassa, d’abans de ser promulgada.\nGonellisme, blaverisme, finançats amb diner públic per degollar el catalanisme a Mallorca i València cremant i apunyalant per l’esquena el catalanisme en les terres dels Països Catalans, d’ençà el 1886 que a Catarroja Benvingut Oliver va crear el nominatiu per identificar-los. Més d’un, impulsa baralles per repartir garrotades a dojo, incrementat des de la data de l’1-O-2017.\nQue la gran Espanya va executar al Principat amb 87.000 milions d’euros (cap denúncia per l’alta malversació), enviaren 13.800 subjectes polis i d’altres a repartir garrotades i escopetades, buidant ulls i el que calgués per anotar-se una victòria èpica eficaçment armada. D’actes bàrbars, contra la població n’hi ha a gavadals. Intercalo que el d’unionistes els tractem poc, al cap i a la fi tot demòcrata li complau i sap de la imperiosa necessitat d’unitat entre pobles.\nHi ha actors en convulsió impulsats per el barbarisme del poder, aparentment plural i divers, quedant tanmateix circumscrits a quatre mans i famílies situades a les cúpules propietàries d’Espanya que menyspreen i ensems extorsionen el poble tot esmentant demagògicament la ful “unidad” La força de la columna vertebral sistema imposat amb coaccions i garrot dit democràtic. És cert l’independentisme de boca dels dirigents hispànics, l’inflen pejorativament com més insultant quedi dins de declaracions discursos o documents, on hi afegeixen que vol trencar Espanya, relat de pregona foscor totalitària.\nEn la guerra no declarada des del 2015 (inici cert l’any 1500) contra Catalunya, de facto és eficaç i cruel contra persones i a milers, els nou empresonats i els de l’exili, que plegats no han deixat de controlar-los l’estat espanyol per espies especialistes per tota Europa. No sé si sabré composar un relat impol·lut, per tants components que hi intervenen. L’explotació econòmica de Catalunya, roman en tota la brillantor, el basc Iñaki Anasagasti, ho valora en 20.000 mil milions del dèficit fiscal, més tots els sectors d’infraestructures, sempre enganyen que ho faran i mai ho fan ni el 10 % del compromís pressupostat, tot és un engany continuat d’anys, dècades, segles, l’odi a l’esclau català provoca una colonització molt dura, cruel, és una evidència d’explotació portada en els seus gens imperialistes incrustats en la mentalitat d’amos d’esclaus enyorant Amèrica.\nLa nefasta moral: simples costums abominables s’alimenten contra els catalans, amb sentiments d’enveja, odi molt sedimentat en segles, guerres, cops d’estat, dictadors. No s’han mogut d’aquí al ser l’objectiu la diana a abatre en totes les vivències econòmiques, culturals, històriques, lingüístiques. Un imperialisme obsolet de segles viu en ple segle XXI, en l’any 19 d’aquest es mostra amb una contundència de caràcter guerrer.\nAccions separatistes foren: perquè quina raó per regalar Gibraltar? (ho explica la guerra d’ocupació de Catalunya per guanyar-la). Felipe IV regalant tota la Catalunya del Nord. Mètodes gàngsters de bombes i de ràfegues de metralladora per eliminar a l’adversari. Tot contra els veïns catalans sense provocació bèl·lica, però la gent de guerra els de l’altiplà: “meseta” els catalans els inciten l’ànim. La metonímia, no és equívoc és confusió total dels conceptes en malèfica ignorància. El darrer document d’Espanya d’N en boina, la dita Global empastifa tot el món contra el procés català cap a la democràcia real la veritable, no la reial.\nLa fiscalia alemanya s’ha querellat per prevaricació espanyola, actuant contra la delegació catalana a Alemanya mentint i perjudicant la dignitat alemanya . La nació castellana la que va eliminar els “comuneros” per ser la força que apoderaria el poble. Catalunya la presenten caòtica, partida, imperi de les malvolences socials, mentida rere mentida un gruix de gran estafa. L’Espanya malèfica propietat dels jerarques dels cims polítics, vomiten odi catalanòfob protegit crípticament per la RAE de la llengua castellana, la fòbia i l’odi covats de segles, ja els Catòlics van prohibir anar a Amèrica en nom de Catalunya, només a nivell privat i jurant fidelitat a la monarquia espanyola besamans inclosos.\nL’aiguabarreig provocador ha de començar ha argumentar i donar raons històriques, culturals polítiques econòmiques de desenvolupament social i de qualitat humanista. Ha de ser l’escudella l’aiguabarreig divertit de xocs frontals entre l’articulat constitucionalista contradit per ells, l’escudella constitucionalista resultarà vomitiva i pudent. Cercant una baula feble: Xavier Diez l’historiador ens obre camí, que aporta elements a l’escudella, el règim del 78 és el mateix ens ho aclareix que el del 39 només el nombre doblat 39×2:78.\nEnfangats doncs en el franquisme ben envermellit de sang, no és simbòlic és una realitat fefaent. L’elogi a la monarquia no es pot oblidar ni escupin els vòmits que aboca. La reialesa s’equipara amb arguments i seriositat amb les africanes, on li correspon esmentar el Marroc i llur amistat amb l’espanyola, en la guerra del Rif el general Berenguer va usar gasos letals prohibits per assassinar milers de tuaregs, com germanor unionista singular i legalitzada.\nLa bota militar sobre el poble català sense oblidar mai l’espanyol fent la guerra en lawfare per camuflar les armes. Remarquen magníficament el feudalisme model de societat comparable a l’època del paleolític, mesolític i d’altres èpoques obsoletes i finites. L’esperonament preveu la seva caiguda que pot arrossegar un entramat d’interessos que podria ser fatal per Espanya, i una molt bona notícia per als espanyols i els colonitzats en primer ordre com els catalans/es. Esmenta Vox com a cuirassa de Felip V+I, que per això la va fundar, en fi: l’Ibex35, i tot el franquisme sociològic enfangat amb sang a fer punyetes a les clavegueres. La V: violència, O:odi, X:xenofòbia Vox cuirassa exprés de Felip V+I. Allotjats a disgust a les clavegueres s’enrabiaran; però tot d’una se’ls passarà quan mirin la fortuna acumulada a bon resguard internacional.\nL’atemptat de 17-A-2017, disset morts centenars de ferits físics i psicològics, és una anècdota de fe maldestrament efectuada, era per malbaratar l’1-O-2017, dins l’escudella constitucionalista s’havien de trobar i l’espifiaren. L’escudella la degustaran fruint de banquets només les persones i classes excelses que s’ho han merescut. Grandeses que es mereixen anotar-les a les glòries: dues dates agermanades per la monarquia on ja està preparada la festa on es lliurarà la medalla militar i religiosa espanyola, vaja que des de Don Pelayo no paren d’escriure gestes. És una Glòria majúscula. Ens cal emmarcar el discurs del President Torra del 22 d’agost 2019 a la Universitat Catalana d’Estiu de Prada de Conflent, com un valor irrenunciable per la independència de Catalunya que abastarà i afavorirà molts països, primers els veïns.


Fillon es converteix en el nou presidenciable favorit de França\nL’aspirant a candidat de la dreta és un tradicionalista catòlic conservador\nTomb inesperat a la política francesa: el nou presidenciable favorit es diu François Fillon. Oblideu Nicolas Sarkozy, expulsat de la política i derrotat de la forma més humiliant: per la seva pròpia família i en la primera volta d’unes primàries que diumenge que ve determinaran qui és el candidat a president de la dreta i el centre.\nPoseu entre parèntesis també l’altre finalista, Alain Juppé, fins ara cavall blanc i favorit en tots els sondejos: la seva diferència de 16 punts amb Fillon en la primera volta i els suports que està obtenint aquest per a la segona d’altres candidats desqualificats, entre ells Sarkozy i Bruno Le Maire, compliquen sobre manera la victòria de l’alcalde de Bordeus, defensor d’una “gran convergència” moderada que inclogui centristes i desencisats de l’hollandisme contra la presidenta del Front Nacional, Marine Le Pen, a la qual tots els sondejos situen a la final de les eleccions presidencials del maig.\nLa dreta no vol convergències moderades. Vol canya. I Fillon n’hi dóna: “El programa de Juppé és massa prudent i no permetrà desencadenar el procés de redreçament nacional que necessitem”, afirma l’aspirant. Però si la dreta volia canya, per què ha desqualificat Sarkozy, tan marxós que fins i tot s’avenia amb el Front Nacional? Sens dubte els mals records del seu anterior mandat, l’ embafament general cap a la seva gesticulació permanent, i no parlem dels casos judicials acumulats: investigat en dos afers i vinculat a cinc més, incloent-hi el moviment de maletes del presumible finançament libi de la seva campanya del 2007.\n“S’imaginen el general De Gaulle investigat judicialment?”, va dir Fillon durant la campanya. La frase va tocar fibra sensible.\nFrançois Fillon, envoltat de periodistes, arribant ahir a la seu del seu partit, Els Republicans, a París (Reuters)\nSi només haguessin votat els militants més compromesos de la dreta, potser l’expresident hauria tingut millor resultat, però diumenge hi va haver molta participació, més de 4,1 milions de persones (davant els 2,7 milions de la primàries de l’esquerra del 2011), entre les quals un 15% de simpatitzants de l’esquerra que només votaven per barrar el pas a Sarkozy. I la tercera part de tots ells van decidir el seu vot els últims dies, quan Fillon va fer un bon paper en diverses aparicions televisives...\nLa veritat és que ningú no donava un duro per aquest polític de 62 anys, que es va mantenir cinc anys al capdavant de tres governs –i empassant-se la bilis– amb Sarkozy, que en una ocasió el va tractar de “col·laborador”.\nFrançois Hollande deia de Fillon que “no té cap possibilitat” i vet aquí el mapa de diumenge: tot França és, a la dreta, fillonista, a excepció dels enclavaments de Juppé al seu feu de la Gironda i la resta del sud-oest.\nLa sorpresa ens enfronta, una vegada més, amb l’imprevisible. Va passar amb el Brexit, va passar amb Trump i passa ara, a una escala inferior, amb Fillon. Tot sumat, suggereix prudència quant a pronòstics per a les presidencials d’abril/maig. La victòria final del Front Nacional continua sent improbable, però aquests avanços de la imprevisibilitat suggereixen que les coses es mouen. Es mouen en un context podrit, de degeneració oligàrquica de les democràcies: on “esquerra” i “dreta” pregonen en essència la mateixa recepta política socioeconòmica, cal estar preparats per a l’aparició d’altres ofertes. Sobretot quan això ve de lluny, de trenta anys.\nSigui com sigui, amb Fillon s’acosta una política econòmica extrema i una posició tradicionalista catolicoconservadora en qüestions socials. Fillon es declara contrari a l’avortament (però no pensa qüestionar la llei, matisa) i és un partidari del moviment La Manif Pour T ous, que va treure milions de francesos al carrer contra el matrimoni homosexual i qüestions relacionades. Tot això pot espantar molt l’esquerra.\nSi a la primera volta d’aquestes primàries obertes a tothom (n’hi ha prou de pagar 2 euros i firmar un paper) un 15% de simpatitzants de l’esquerra es van mobilitzar contra Nicolas Sarkozy, quants mobilitzarà diumenge la por del programa de Fillon? Es produirà una nova victòria de l’inesperat? Caldrà veure. Dijous, últim debat televisat entre els dos finalistes, Juppé i Fillon. Tindrà molt seguiment.


Marian Quiros, la primera tortosina del 2018 ~ EbreDigital.cat\nRoger Font\t2018-03-04T21:42:22+00:00\t3 de gener de 2018|Societat| Baix Ebre,Tortosa|Tags: Hospital Verge de la Cinta|0 Comentaris\nTres quilos i cent cinquanta grams és el pes de la primera xiqueta tortosina, Marian Quiros Skeif. De mare saragossana i pare sirià Marian ha nascut unes hores després d’encetar el 2018, el 2 de gener. Com és ja tradició cada any, l’alcalde de Tortosa, Ferran Bel, acompanyat de diferents membres de l’Ajuntament l’han visitat a l’Hospital Verge de la Cinta. En aquesta visita, i com en altres ocasions, apadrina de manera al primer nadó tortosí de l’any.\nMarian rebrà un lot de detalls i presents de part dels comerços de la ciutat de Tortosa en un acte organitzat pel grup l’Ebre i per l’Ajuntament de la capital del Baix Ebre.


moianès.net, el portal del Moianès i rodalies - Liciten les obres de l’autovia Caldes-Oló\n· Trobarem a faltar el teu somriure\n· No tot anirà bé!\n· Estem condemnats al confinament perpetu?\n· Banderes d'oració\n· Això és una “guerra”\n· L'Hostal del Llop\n· La recuperació de la masia catalana\n· Recollir-se davant l'infinit\n· Els Reis Mags amb barretina\nMoianès: Liciten les obres de l’autovia Caldes-Oló\nEnviat el Dijous, 28 de desembre a les 08:00:00 per Redaccio\nEl Consell d'Administració de la Societat Estatal d'Infraestructures del Transport Terrestre i el Departament de Política Territorial i Obra Pública (DPTOP) han licitat, amb la seva publicació ahir dimecres en el Butlletí Oficial de l'Estat, les obres del tram Caldes de Montbui –Santa Maria d’Oló, pertanyent a l'autovia Orbital de Barcelona C-59. El pressupost base de licitació és de 162.738.924,34 euros, i el termini de construcció de 74 mesos, segons ha informat el DPTOP.\nEl traçat d'aquesta infraestructura passa per les comarques del Vallès Oriental i el Moianès, concretament pels termes municipals de Caldes de Montbui, Sant Feliu de Codines, Sant Quirze Safaja, Castellterçol, Moià, l’Estany i Santa Maria d’Oló.\nConcretament, el tram Caldes – Sant Feliu de Codines forma part de l'autovia Orbital de Barcelona B-40, en el seu sector Terrassa - Vic, que passa pel nord-est d'aquesta ciutat a una distància d'uns 3 quilòmetres i que donarà continuïtat a l'autovia A-7 del Mediterrani. L'objectiu d'aquesta via és comunicar exteriorment els grans municipis d'aquesta zona i les Comarques Centrals, intercomunicant les diferents vies existents.\nEls altres dos trams d'aquest sector són Mollet –Caldes de Montbui, en pròxima licitació per el Departament de Política Territorial i Obra Pública (DPTOP), i Sant Feliu de Codines - Centelles a càrrec del Ministeri de Foment.\nEl següent tram de l'autovia Oribital a l'est, fins a Granollers connectarà amb la carretera autonòmica C-60. Aquest tram es troba en fase d'estudi informatiu. La voluntat de l'autovia Orbital és descongestionar l'actual autopista de circumval·lació de Barcelona AP-7/B-30 entre el Papiol i Mollet, millorant la connectivitat del Vallès Oriental i Occidental, amb el Bages i Osona.\nEl tram s'estén, d'oest a est, i de Sud a Nord, des de l'enllaç amb l'autopista a Mollet fins a la C-17 a Centelles, al nord de la ciutat de Granollers. El tronc d'aquesta infraestructura compta amb una longitud de 64,882 quilòmetres on es sumen els 18,391 quilòmetres de vials unidireccionals de diferents connexions en enllaços.\nPel que fa les característiques tècniques del projecte, la secció transversal del tram compta amb reserves de sòl per a futures ampliacions a un tercer carril per sentit. Per aquest motiu, el tram és de doble calçada de 7 metres d'amplada cadascuna, amb vorals exteriors de 2,50 metres i interiors de 1 metre, separats per una mitjana de 9 metres.\nEntre els enllaços de Sant Feliu i Moià (gairebé el 70% de la longitud del tronc de la via), en sentit est, es projecta d'inici el tercer carril a causa del desnivell existent, de fins al 4,8%.\nL'enllaç de Moià amb la N-1415-C consta dels carrils direccionals per permetre la connexió amb Nacional, dotant així a aquest tram de les característiques d'obra completa. La resta de l'enllaç es construirà com part de les obres del Moià – Santa Maria d’Oló. A més, es construiran els enllaços de Sant Feliu de Codines Sud i Centre.\nS'executaran un total de 12 estructures, entre les quals destaquen la cobertura en el Tàlveg de Ca Tríes, de 1350 metres de longitud i el viaducte de Passarell, de 1460 metres. La resta d'estructures oscil·la entre 410 i 920 metres de longitud. També s'adeqüen com passos de fauna algunes de les obres de drenatge transversal previstes.\nEl tram projectat, segons el Ministeri de Foment, presenta un control total d'accessos i incorpora les prescripcions establertes en la Declaració d'Impacte Ambiental.\n28 de desembre de 2006. Dia dels Sants Inocents.\nPàgina Generada en: 0.17 Segons


Palau del Bisbe - Barcelona | Barri de la Catedral - Pobles de Catalunya\nBarcelona - Palau del Bisbe (Foto: Anna Corcoll, 2020)\nBarcelona - Palau del Bisbe (Foto: Albert Esteves, 2007)\nBarcelona - Palau del Bisbe, façana del carrer del Bisbe (Foto: Albert Esteves, 2020)\nBarcelona - Palau del Bisbe. Imatge del bisbe Irurita (1943) (Foto: Albert Esteves, 2020)\nBarcelona - Palau del Bisbe, façana de la plaça Garriga i Bachs (Foto: Albert Esteves, 2007)\nDel Bisbe, 5\nEl palau episcopal va ser construït cap a la fi del segle XII, al costat de la porta de la muralla romana, coneguda des d'aleshores com a Porta Bisbal. A mitjan segle XIII va ser ampliat pel bisbe Arnau de Gurb. Originalment tenia un únic cos de planta baixa i dos pisos, adossat a la muralla. Posteriorment va ser profundament transformat i engrandit, convertint-se en un gran palau barroc.\nLes restes més visibles de la construcció romànica es troben als murs que donen al pati, si bé es fa difícil distingir-los a causa de les restauracions historicistes del 1900 i 1928, aquesta darrera dirigida per Enric Sagnier. Cal destacar les galeries del segle XIII. La de l’ala sud-est està formada per tres grans arcades sostingudes per columnes adossades a pilars rectangulars i ornamentades amb guardapols i motllures de punta de diamant. La de l’ala nord-est té les arcades agrupades en sèries de dues, amb columnes bessones al centre i devia ocupar tota la longitud de la façana. Les finestres de traça romànica conservades, biforades o triforades, no permeten distingir la part original de la part refeta a les restauracions. Hi ha també un ric finestral gòtic flamíger, del segle XV.\nLa fesomia exterior del palau respon a les reformes barroques del segle XVIII. La façana que dóna al carrer del Bisbe, on hi ha la porta principal, és del 1769, i està centrada per l'escut del bisbe Josep Climent. La que dóna a la plaça Nova (tractada en fitxa a part) és de 1784. Finalment, la façana de la plaça Garriga i Bachs, decorada amb esgrafiats, és del 1928. L'any 1943 es va obrir una fornícula a la façana del carrer del Bisbe per ubicar-hi una imatge del bisbe Irurita, obra de l'escultor Vicenç Navarro.


Adhesió a l'eina Tourist Data System - TDS | Penedes Turisme\nAdhesió a l'eina Tourist Data System - TDS\nL'eina Tourist Data System\nEl Tourism Data System (TDS) és una plataforma electrònica que fa un sistema d'enquestes online. És una eina gratuïta a través de la qual es pot gestionar i analitzar l'evolució de la vostra activitat com allotjament i comparar-la amb els globals de la vostra destinació, la vostra tipologia d'allotjament i amb la d'altres marques turístiques que seleccioneu.\nA nivell de destinació, com més allotjaments estiguin donats d'alta i entrin les seves dades de clients a l'eina, més coneixement de l'ocupació i de la demanda obtindrem, amb la qual cosa es podran ajustar les estratègies de promoció de forma més real.\nBeneficis que comporta\nFins quan i com puc sol·licitar l'adhesió?\nPodeu donar-vos d'alta a la plataforma de manera molt fàcil en qualsevol moment. Us facilitarà un usuari i podreu accedir als continguts de l'eina.\nSi el teu establiment es troba a la província de Barcelona segueix el següent enllaç\nSi el teu establiment es troba a la província de Tarragona segueix el següent enllaç